text: Lentopallon Mestaruusliigalla on sopimus ennakkolippujen myynnistä kaikkiin otteluihinsa Ennakkolippu.com-palvelun kanssa.


title: Lentopallon Mestaruusliigakausi 2014–2015

text: Puolivälierien parit valittiin keskiviikkona 11. maaliskuuta.


text:
Puolivälierien parit valittiin maanantaina 23. helmikuuta.Kokkolan Tiikerit
Päävalmentaja: Tommi Tiilikainen.LP Viesti Salo


text: Päävalmentaja: Kari Raatikainen.


text: Lisäksi Tamperelainen Mesto, joka voitti naisten lentopallon 1-sarjan mestaruuden, saa mahdollisuuden anoa paikkaa Mestaruusliigaan kaudelle 2015-2016.


title: Andrei Buhlitski

text: Andrei Nikolajevitš Buhlitski (; s. 7. helmikuuta 1982) on venäläinen beachfutismaalivahti. Hän edustaa Lokomotiv Moskovaa ja Venäjän beachfutismaajoukkuetta.


title: Andrei Buhlitski

text: Maajoukkueen kanssa Buhlitski on voittanut kahdesti MM-kilpailut, vuosina 2011 ja 2013. Vuoden 2011 MM-kisoissa Buhlitski valittiin myös turnauksen parhaaksi maalivahdiksi. Vuoden 2015 MM-kilpailuista Buhlitski saavutti pronssia.


title: Andrei Buhlitski

text: Seuratasolla Buhlitski on pelannut koko uransa kotimaassaan lukuun ottamatta vuosia 2010-2012, jotka hän pelasi espanjalaisessa FC Barcelonassa. Nykyisen seuransa Lokomotiv Moskovan kanssa Buhlitski on voittanut kerran Venäjän mestaruuden. Buhlitskia pidetään yhtenä parhaimmista beachfutismaalivahdeista. Hän on pelannut kuusissa MM-kilpailuissa.


title: Andrei Buhlitski

text: Vuonna 2015 Buhlitski voitti Venäjän kanssa kultaa Euroopan kisoista Bakusta.


title: Pikkujärvi (Ulvila)

text: Pikkujärvi on Satakunnassa Ulvilassa sijaitseva järvi, joka kuuluu Kokemäenjoen vesistön Harjunpäänjoen valuma-alueen Tyvijärven valuma-alueeseen, vaikka järvellä ei ole laskuojaa mihinkään vesistöön.


title: Pikkujärvi (Ulvila)

text: Järvi on halkaisijaltaan 70 metrinen pien suolampi noin puoli kilometriä Veikkojärvestä. Koska Veikkojärvi on niin lähellä, kuuluu se lähinnä Kourijärven valuma-alueeseen. Järveä kiertää retkeilyreitti, jonka lähin pysähdys- ja nuotiopaikka on Kalajärvellä heti rajan takana.


title: Pikkujärvi (Ulvila)

text: Kourinoja laskee Palusjärveen koillispäähän ja on Kourijärven laskuoja. Kouriojassa on pieni nimetön lampi. Kourijärveen laskee puoli kilometriä pitkä oja Veikkojärvestä. Samaan valuma-alueeseen kuuluu laskuojaton Pikkujärvi. Kourijärven itäosaan laskee Osalammin laskuoja. Myös Rottalammi kuuluu samaan valumaalueeseen.


title: Rottalammi (Ulvila)

text: Rottalammi on Satakunnassa Ulvilassa sijaitseva järvi, joka kuuluu Kokemäenjoen vesistön Harjunpäänjoen valuma-alueen Tyvijärven valuma-alueeseen, vaikka järvi laskeekin Osalammin kautta Palusjärveen.


title: Rottalammi (Ulvila)

text: Ovaalin muotoisen järven suurin pituus on vain 150 metriä. Järven luusua sijaitsee järven luoteisrannalla, josta saa alkuunsa suo-ojan ensimmäinen haara. Tulvavedet laskevat siitä ojiin ja valuvat edelleen Osalammiin, joka sijaitsee puolen kilometrin päässä.


title: Rottalammi (Ulvila)


title: Agustín Ruiz

text: José Agustín González Ruiz (s. 1. joulukuuta 1987 Jucuarán) on elsalvadorilainen beachfutispelaaja, joka edustaa El Salvadorin beachfutismaajoukkuetta.


title: Agustín Ruiz

text: Ruiz on osallistunut neljiin MM-kilpailuihin, jossa hän on parhaimmillaan päässyt pronssiotteluun vuoden 2011 MM-kisoissa. Vuoden 2013 MM-kisoissa Ruiz teki seitsemän maalia, joilla hän saavutti turnauksen kolmanneksi parhaan maalintekijän palkinnon eli Bronze Shoen. Ruizin vapaapotkumaali valittiin myös kisojen hienoimmaksi maaliksi. Maajoukkuetasolla hän debytoi vuonna 2006.


title: Agustín Ruiz

text: Seuratasolla Ruiz edustaa yhdysvaltalaista Seattle Soundersia. Hän on 171 senttimetriä pitkä. Maajoukkuetasolla Ruiz on voittanut myös CONCACAF:in mestaruuden vuonna 2008.


title: Tulolähde

text: Tulolähde on suomalaisessa verotuksessa esiintyvä käsite. Verotusta varten verovelvollisen tulot jaetaan tulolähteisiin, joista lasketaan kustakin verot erikseen. Tulolähteet ovat: elinkeinotoiminnan tulolähde (EVL-tulo), maatalouden tulolähde (MVL-tulo) ja henkilökohtainen tulolähde eli muun toiminnan tulolähde (ns. TVL-tulo). Kunkin tulolähteen tulos lasketaan erikseen oman verolakinsa mukaisesti. Henkilökohtaisen tulon verotusta säätelee Tuloverolaki, elinkeinotulon verotusta "Laki elinkeinotulon verottamisesta" ja maataloustulon verotusta "Maatilatalouden tuloverolaki".


title: Tulolähde

text: Elinkeinotoiminnalla tarkoitetaan liike- ja ammattitoimintaa. Maataloutena pidetään maa- ja metsätalouteen liittyvää toimintaa kuten viljelyä ja tuotantoeläinten kasvatusta. Ne toiminnot, jotka eivät kuulu elinkeino- tai maataloustulolähteisiin, kuuluvat henkilökohtaiseen tulolähteeseen ja verotetaan tuloverolain mukaan. Kellä tahansa verovelvollisella voi olla kaikki kolme tulolähdettä, sillä lähdejako ei riipu yhtiömuodosta. Yksityishenkilöllä henkilökohtaiseen tulolähteeseen kuuluvat esimerkiksi eläke- ja palkkatulot.


title: Tulolähde

text: Kunkin tulolähteen tulos lasketaan erikseen ja myös ilmoitetaan omalla veroilmoituslomakkeellaan. Toisen tulolähteen tappiota ei saa vähentää toisen tulolähteen voitosta.


title: Tulolähde

text: Tulolähdejaottelulla on merkitystä esimerkiksi arvopaperikaupassa ja luovutusvoiton verotuksessa. Osakeluovutusten yhteydessä tulolähteen määrittely voi olla ratkaisevaa tulon veronalaisuuden tai tappion vähennyskelpoisuuden kannalta. Elinkeinoverolain mukaan tietyt käyttöomaisuusosakkeiden luovutukset voivat olla täysin verovapaita. Toisaalta tuloverolain mukaan voidaan luovutusvoiton laskennassa käyttää ns. hankintameno-olettamaa, kun taas elinkeinoverolain mukaan ei voida. Tulolähteellä on merkitystä myös siinä, verotetaanko yksityishenkilön arvopaperikaupan tulot ansio- vai pääomatuloina. Myös kiinteistöjen ja huoneistojen vuokratulojen verotuksessa tulolähdejaottelulla on merkitystä.


title: Tulolähde

text: Tulolähdejaon olemassaolo juontuu verotuksen historiasta. Sen merkitys pieneni vuoden 1993 verouudistuksessa. Nykyiseen verokertymään tulolähdejaon merkitys on suhteellisen vähäinen. Yritysverotuksessa tulo verotetaan usein samalla tai lähes samalla tavalla riippumatta siitä, kuuluuko tulo elinkeino- vai henkilökohtaiseen tulolähteeseen.


title: Tulolähde

text: Erityisesti yritysverotuksessa tulolähdejakoa on kritisoitu. Vuonna 2007 tehdyn selvityksen mukaan 40 % tilitoimistoista piti tulolähdejakoa verotuksen merkittävimpänä lainsoveltamis- ja tulkitsemisongelmana. Jakoon liittyy tulkintavaikeuksia mm. siinä, mihin tulolähteeseen arvopapereista saadut luovutusvoitot missäkin tilanteessa kuuluvat. Verotusta uudistettaessa tulolähdejakoa on useaan otteeseen esitetty poistettavaksi.


title: Tulolähde

text: Tulolähdejaosta luopuminen kuuluu Suomen Keskustan ohjelmaan vuonna 2015. Kansallinen Kokoomus kannattaa tulolähdejaosta luopumista ja Ruotsissa tulolähdejaosta on luovuttu.


title: Oi Polloi

text: Oi Polloi on skotlantilainen vuonna 1981 Edinburghissa perustettu punkyhtye. Oi Polloi aloitti Oi!-yhtyeenä, mutta tunnetaan nykyään anarkopunkyhtyeenä. Yhtyeessä on sen uran aikana ollut noin 50 jäsentä, joista vain laulaja Deek Allen on ainoa jäljellä oleva alkuperäisjäsen. Yhtyeen jäsenistössä on ollut sekä punkkareita että skinheadeja.


title: Oi Polloi

text: Yhtyeen jäsenet ovat olleet antifa-järjestöjen ja Earth First!-luonnonsuojelujärjestön jäseniä. Oi Polloi laulaa myös gaelin kielellä.


title: Oi Polloi

text: Oi Polloin ensimmäisen kasettidemon "Last of the Mohicans" jälkeen yhtyeen rumpali Stu "Doccy" Dunn jätti yhtyeen ja ryhtyi karateopettajaksi. Oi Polloi esiintyi Helsingin Arkadiankadulla Katu on Punk -kadunvaltaustapahtumassa elokuussa 2014 ja Kallion Lepakkomies-baarissa.


title: World Hockey Association 2

text: World Hockey Assocation 2 oli yhdysvaltalais-kanadalainen jääkiekkoliiga, joka luotiin tarkoituksena uudelleenrakentaa vuosina 1972–1979 toiminut World Hockey Association. WHA2-joukkueista osa oli pelannut aiemmin kaudella 2002-2003 Atlantic Coast Hockey Leaguessa. Kaikki liigassa pelanneet joukkueet olivat Yhdysvaltojen kaakkoisosasta. Liigan perustajana sekä komissaarina toimi David Waronker.


title: World Hockey Association 2

text: WHA 2 toimi lopulta vain yhden kauden 2003–2004 ajan, jonka jälkeen se lopetti toimintansa, koska joukkueita ei ollut riittävästi. Lopulta jäljelle jääneet joukkueet yhdistettiin South East Hockey Leaguen joukkueiden kanssa, jolloin muodostui uusi liiga Southern Professional Hockey League kaudeksi 2004–2005.


title: World Hockey Association 2

text: Jacksonville Barracudas voitti WHA 2:n ensimmäisen ja ainoan President's Trophyn. Jacksonville isännöi myös WHA 2:n ensimmäistä ja ainoaksi jäänyttä tähdistöottelua.


title: Kovanen Yhtiöt

text: Kovanen Yhtiöt Oy on Suomen suurin henkilökuljetusyritys. Kovanen perustettiin 1978 ja toimi perheyrityksenä vuoteen 2017 saakka, jolloin Heikki Kovanen perheineen luopui liiketoiminnoista. Yrityksen liiketoiminnat jakautuivat henkilökuljetukseen sekä elintarvikelogistiikkaan erikoistuneeseen Kovanen Logistics Oy:n. LTP Cargo osti Kovanen Logistics Oy:n elintarviketoiminnot ja ruotsalainen Cabonline-konserni osti Kovasen henkilöliiketoiminnan 2017. Tänä päivänä Kovanen Yhtiöt Oy tarjoaa Kovasen brändillä taksipalveluita pääkaupunkiseudulla sekä erilaisia tilausajopalveluita limusiinista linja-autoon. .


title: Per Eriksson

text: Per "Sodomizer" Eriksson (s. 2. huhtikuuta 1982) on ruotsalainen muusikko, joka on soittanut kitaraa mm. yhtyeessä Bloodbath (2007–) ja Katatonia (2009–2014). Alun perin Eriksson toimi kyseisten yhtyeiden kitarateknikkona.


title: Crass

text: Crass on englantilainen vuosina 1977-1984 toiminut anarkopunkyhtye, joka tulkitsi anarkian poliittisena ideologiana ja elämäntapana. Crass teki tunnetuksi anarkistiliikkeen punkalakulttuurissa ajaen sanaa eläinten oikeuksista, suorasta toiminnasta ja ympäristönsuojelusta. Yhtye omasi tee se itse -etiikan. Yhtyeen jäsenet maalasivat graffiteja Lontoon metroon ja valtasivat taloja. Yhtye esiintyi mustiin armeijan ylijäämävaatteisiin. Yhtyettä on sanottu taidepunkiksi, koska yhtye käyttää vapaata improvisaatiota ja runoutta.


title: Carlos Gruezo

text: Carlos Armando Gruezo Arboleda (s. 19. huhtikuuta 1995 Santo Domingo) on ecuadorilainen jalkapalloilija, pelipaikaltaan keskikenttäpelaaja. Hän on edustanut tammikuusta 2014 lähtien Bundesliigassa pelaavaa VfB Stuttgartia.


title: Carlos Gruezo

text: Gruezo teki debyyttinsä Ecuadorin A-maajoukkueessa toukokuussa 2014. Hänet valittiin Ecuadorin joukkueeseen vuoden 2014 jalkapallon maailmanmestaruuskilpailuihin, ja pelasi kahdessa alkulohkon ottelussa.


title: Carlos Gruezo

text: Gruezon isä Carlos Armando Gruezo Quiñónez on entinen ammattilaisjalkapalloilija, joka pelasi urallaan yhden A-maaottelun Ecuadorin paidassa vuonna 1998. Ammattilaisuransa hän lopetti vuoden 2006 jälkeen.


title: Fun?

text: Fun? on helsinkiläisen punkyhtye Widowsin ensimmäinen ja ainoa studioalbumi, joka julkaistiin toukokuussa 1980. Yhtyeen laulaja Jacky Ix joutui vankilaan pian levyn julkaisun jälkeen ja yhtyeen ura päättyi kun uudeksi laulajaksi otettu Briardin laulaja Pete "Räkä" Malmi erosi yhtyeestä. Albumin A-puoli on studiossa äänitetty ja B-puoli Tavastian keikalla.


title: Fun?

text: Vuonna 2013 Svart Records julkaisi albumista uusintapainoksen.


title: Radioakti -82

text: Radioakti -82 oli Lahden Radiomäellä 30. toukokuuta 1982 järjestetty rockfestivaali. Sen järjesti Suomen rauhanpuolustajien Lahden paikallisyhdistys. Festivaalin teemana oli Ydinaseeton Pohjola. Teema tosin ei näkynyt eikä kuulunut tapahtuman aikana juurikaan, lukuun ottamatta joitakin välispiikkejä, joissa vitsailtiin Ronald Reaganin kustannuksella. Festivaalialueen sanottiin olevan vanha sodanaikainen pommikuoppa.


title: Radioakti -82

text: Esiintyjinä nähtiin muun muassa Oz, Hasse Walli All Stars, Eppu Normaali, Catfish Blues Band, Pasi & Mysiini, Melu-82 (Mikael Neiberg, Tero Sundell ym.), Nastola Blues Band (Albert Järvinen, Pitkä Lehtinen, Hannu Lemola) ja Pelle Miljoona Oy.


title: Radioakti -82

text: Silloisten lehtitietojen mukaan Radiomäellä oli ollut peura, joka vauhkoontui kovaäänisestä musiikista, juoksi aitaa päin ja vammautui. Poliisi tavoitti peuran hotelli Lahden pihasta ja ampui sen. Festivaalilla oli myös teknisiä ongelmia virranlähteinä toimineiden generaattorien hajottua.


title: Becket eli Jumalan kunnia

text: Becket eli Jumalan kunnia ("Becket ou l’honneur de Dieu") on ranskalaisen näytelmäkirjailija Jean Anouilh’n kirjoittama draamanäytelmä vuodelta 1959. Sen on suomentanut muun muassa Leo Kontula vuonna 1994.


title: Becket eli Jumalan kunnia

text: Draama sijoittuu 1100-luvun Englantiin ja käsittelee Thomas Becketin ja kuningas Henrik II:n välistä jännitettä. Henrik nimittää ryyppy- ja metsästystoverinsa Becketin Canterburyn arkkipiispaksi, mutta Becketistä tuleekin ankara kirkonmies, joka puolustaa kirkon valtaa ja vastustaa Henrikin säätämiä Clarendonin säädöksiä, joissa on kirjattu ylös kuninkaan erioikeudet kirkon suhteen. Sovittamaton ristiriita ratkaistaan lopulta murhalla. Anouilh’n näytelmässä Becket kuvataan jalona, uhrautuvana ja oikeamielisenä, kuningas Henrik II taas karkeana ja Becketin paremmuuden itseensä verrattuna tunnustavana.


title: Becket eli Jumalan kunnia

text: Pariisin lokakuun 1959 kantaesityksen jälkeen näytelmä tuotettiin New Yorkin Broadwaylle St. James -teatteriin, jossa Becketiä esitti Laurence Olivier ja Henrik-kuningasta Anthony Quinn. Produktio sai viisi Tony-palkintoa. Heinäkuussa 1961 näytelmä sai ensi-iltansa Royal Shakespeare Companyssa Lontoossa, pääosissa Eric Porter ja Christopher Plummer.


title: Becket eli Jumalan kunnia

text: Suomessa näytelmää on esitetty ainakin Turun kaupunginteatterissa 1963–1964 ja Suomen Kansallisteatterissa 1962 sekä 1993–1994.


title: Becket eli Jumalan kunnia

text: Näytelmän pohjalta on tehty elokuvasovitus "Becket" (1964, ohj. Peter Glenville). Siinä Becketiä näyttelee Richard Burton ja kuningasta Peter O’Toole.


title: Émponas

text:
Émponas (; myös "Émbonas") on Kreikan kylä, joka sijaitsee Ródoksen saarella ja kuuluu Ródoksen kuntaan, Ródoksen alueyksikköön ja Etelä-Egean saarten alueeseen. Se kuului aiemmin Attávyroksen kuntaan ja vuodesta 2011 lähtien Ródoksen kunnan Attávyroksen kunnallisyksikköön. Kylän väkiluku on 1 061 (vuonna 2011).
Émponas sijaitsee sisämaassa Ródoksen länsiosissa Attávyros-vuoren pohjoisrinteellä. Se on saaren korkeimmalla sijaitseva kylä ja rakennettu 850 metrin korkeuteen. Kylä on Ródoksen viininvalmistuksen keskuksia ja sinne tehdään paljon päiväretkiä. Alueen nähtävyyksiin kuuluvat muun muassa antiikin aikaisen Atabyrionin Zeuksen temppelin rauniot Attávyros-vuoren huipulla.


title: Émponas

text: Émponas muodostaa myös laajemman kyläyhdyskunnan (Δημοτική Κοινότητα Έμπωνα, "Dimotikí Koinótita Émpona"), johon kuuluu varsinaisen Émponaksen kylän lisäksi Mandrikón kylä. Koko yhdyskunnan väkiluku on 1 242.


title: Kalythiés

text: Kalythiés (; myös "Kalithiés"; kath. Καλυθιαί, "Kalythiaí") on Kreikan kaupunki, joka sijaitsee Ródoksen saarella ja kuuluu Ródoksen kuntaan, Ródoksen alueyksikköön ja Etelä-Egean saarten alueeseen. Se kuului aiemmin Kallithéan kuntaan ja vuodesta 2011 lähtien Ródoksen kunnan Kallithéan kunnallisyksikköön. Kaupungin väkiluku on 2 836 (vuonna 2011).


title: Kalythiés

text: Kalythiés sijaitsee Ródoksen koillisosassa vajaa kolme kilometriä saaren itärannikosta sisämaahan päin ja noin 19 kilometriä saaren pääkaupunki Ródoksesta etelään. Kalythiés muodosta laajemman kaupunkiyhdyskunnan (Δημοτική Κοινότητα Καλυθιών, "Dimotikí Koinótita Kalythión"), johon kuuluu varsinaisen Kalythiésin kaupungin lisäksi sen vieressä rannikolla sijaitseva Falirákin kylä. Koko kaupunkiyhdyskunnan väkiluku on 4 832. Kalythiés oli lakkautetun Kallithéan kunnan kuntakeskus.


title: Kalythiés

text: Kalythiésin Ágios Geórgioksen (Pyhän Yrjön) luolasta on löydetty merkkejä kivikautisesta asutuksesta ajalta 5000–3700 eaa.


title: Koskinoú

text: Koskinoú () on Kreikan kaupunki, joka sijaitsee Ródoksen saarella ja kuuluu Ródoksen kuntaan, Ródoksen alueyksikköön ja Etelä-Egean saarten alueeseen. Se kuului aiemmin Kallithéan kuntaan ja vuodesta 2011 lähtien Ródoksen kunnan Kallithéan kunnallisyksikköön. Kaupungin väkiluku on 3 175 (vuonna 2011).


title: Koskinoú

text: Koskinoú sijaitsee Ródoksen koillisosassa sisämaassa noin kuusi kilometriä saaren pääkaupunki Ródoksesta etelään. Asutus on Ródoksen vanhimpia, ja kaupungin alueella on lukuisia jäänteitä antiikin ajalta ja bysanttilaiselta ajalta. Koskinoú muodostaa laajemman kaupunkiyhdyskunnan (Δημοτική Κοινότητα Κοσκινού, "Dimotikí Koinótita Koskinoú"), johon kuuluvat varsinaisen Koskinoún kaupungin lisäksi Ammoúdes, Tsaḯri ja Vrysiá. Koko yhdyskunnan väkiluku on 3 679. Pääkaupungin läheisyyden vuoksi Koskinoú on kasvanut viime vuosina voimakkaasti.


title: Koskinoú

text: Koskinoú tunnetaan esimerkkinä perinteisestä ródoslaisesta rakennustyylistä. Sen nähtävyyksiin kuuluvat myös varhaiskristilliset kirkot sekä 1200-luvulta peräisin oleva linna.


title: Kremastí

text: Kremastí () on Kreikan kaupunki, joka sijaitsee Ródoksen saarella ja kuuluu Ródoksen kuntaan, Ródoksen alueyksikköön ja Etelä-Egean saarten alueeseen. Se kuului aiemmin Petaloúdeen kuntaan ja vuodesta 2011 lähtien Ródoksen kunnan Petaloúdeen kunnallisyksikköön. Kaupungin väkiluku on 5 363 (vuonna 2011).


title: Kremastí

text: Kremastí sijaitsee Ródoksen pohjoisrannikolla noin kolme kilometriä Ialysóksesta ja noin kymmenen kilometriä saaren pääkaupunki Ródoksesta länteen. Ródoksen kansainvälinen lentoasema sijaitsee heti kaupungin länsipuolella. Kremastí muodostaa laajemman kaupunkiyhdyskunnan (Δημοτική Κοινότητα Κρεμαστής, "Dimotikí Koinótita Kremastís"), johon kuuluu varsinaisen Kremastín kaupungin lisäksi Aeroliménas. Koko yhdyskunnan väkiluku on 5 396. Kremastí oli lakkautetun Petaloúdeen kuntaan kuntakeskus.


title: Kremastí

text: Kremastín asutus on syntynyt 1400-luvulla. Kaupunki tunnetaan pyhiinvaelluskohteena erityisesti Neitsyt Marian kuolonuneen nukkumisen päivänä 15. elokuuta. Kukkulalla pienen matkan päässä kaupungista on keskiaikainen linnoitus.


title: Lárdos

text: Lárdos () on Kreikan kylä, joka sijaitsee Ródoksen saarella ja kuuluu Ródoksen kuntaan, Ródoksen alueyksikköön ja Etelä-Egean saarten alueeseen. Se kuului aiemmin Líndoksen kuntaan ja vuodesta 2011 lähtien Ródoksen kunnan Líndoksen kunnallisyksikköön. Kylä muodostaa oman kyläyhdyskuntansa (Δημοτική Κοινότητα Λάρδου, "Dimotikí Koinótita Lárdou"). Kylän väkiluku on 1 380 (vuonna 2011).


title: Lárdos

text: Lárdos sijaitsee sisämaassa Ródoksen kaakkoisosassa 54 kilometriä saaren pääkaupungista Ródoksesta etelään ja noin kaksi kilometriä saaren itärannikosta. Kylän nähtävyyksiin kuuluvat muun muassa bysanttilaisaikainen linna sekä Neitsyt Marialle omistettu nunnaluostari.


title: Maritsá

text: Maritsá () on Kreikan kylä, joka sijaitsee Ródoksen saarella ja kuuluu Ródoksen kuntaan, Ródoksen alueyksikköön ja Etelä-Egean saarten alueeseen. Se kuului aiemmin Petaloúdeen kuntaan ja vuodesta 2011 lähtien Ródoksen kunnan Petaloúdeen kunnallisyksikköön. Kylä muodostaa oman kyläyhdyskuntansa (Δημοτική Κοινότητα Μαριτσών, "Dimotikí Koinótita Maritsón"). Kylän väkiluku on 1 808 (vuonna 2011).


title: Maritsá

text: Maritsá sijaitsee sisämaassa Ródoksen saaren pohjoisosissa noin 14 kilometriä saaren pääkaupungista Ródoksesta lounaaseen. Kylän lähellä sijaitsee Maritsán sotilaslentokenttä. Se toimi saaren päälentokenttänä vuoteen 1977, jolloin nykyinen lentokenttä valmistui.


title: Másari

text: Másari (; myös "Mássari") on Kreikan kylä, joka sijaitsee Ródoksen saarella ja kuuluu Ródoksen kuntaan, Ródoksen alueyksikköön ja Etelä-Egean saarten alueeseen. Se kuului aiemmin Archángeloksen kuntaan ja vuodesta 2011 lähtien Ródoksen kunnan Archángeloksen kunnallisyksikköön. Kylä muodostaa oman kyläyhdyskuntansa (Τοπική Κοινότητα Μασάρων, "Topikí Koinótita Masáron"). Kylän väkiluku on 1 004 (vuonna 2011).


title: Másari

text: Másari sijaitsee sisämaassa Ródoksen itäosassa noin 2,5 kilometriä saaren itärannikosta. Kylän nähtävyyksiä ovat muun muassa Pyhän Johanneksen kirkko sekä Taxiárchi Kameírin bysanttilaisaikainen luostari.


title: Paradeísi

text: Paradeísi (; myös "Paradísi"; kath. Παραδείσιον, "Paradeísion") on Kreikan kaupunki, joka sijaitsee Ródoksen saarella ja kuuluu Ródoksen kuntaan, Ródoksen alueyksikköön ja Etelä-Egean saarten alueeseen. Se kuului aiemmin Petaloúdeen kuntaan ja vuodesta 2011 lähtien Ródoksen kunnan Petaloúdeen kunnallisyksikköön. Kaupungin väkiluku on 2 632 (vuonna 2011).


title: Paradeísi

text: Paradeísi sijaitsee Ródoksen pohjoisosassa aivan Ródoksen kansainvälisen lentoaseman vieressä noin 15 kilometriä saaren pääkaupungista Ródoksesta lounaaseen. Kaupunki muodostaa laajemman kaupunkiyhdyskunnan (Δημοτική Κοινότητα Παραδεισίου, "Dimotikí Koinótita Paradeisíou"), johon kuuluu varsinaisen Paradeísin kaupungin lisäksi Vagiésin kylä. Koko kaupunkiyhdyskunnan väkiluku on 2 667.


title: Paradeísi

text: Kaupunki tunnetaan erityisesti Pyhän Margareetan (Agía Marína) juhlistaan 17. heinäkuuta.


title: Jussi Komi

text: Jussi Evert Komi (25. lokakuuta 1894 Jääski – 20. tammikuuta 1965) oli suomalainen teatterinjohtaja ja näyttelijä.


title: Jussi Komi

text: Jussi Komin vanhemmat olivat maanviljelijä Juho Komi ja Maria Ikävalko. Viipurissa, Imatralla ja Porvoossa suorittamiensa opintojen jälkeen hän valmistui ylioppilaaksi Porvoon yhteiskoulusta vuonna 1915, minkä jälkeen hän opiskeli Helsingin yliopistossa lakitiedettä. Vuosina 1920–1922 Komi suoritti Suomen Näyttämöopiston kaksivuotisen kurssin.


title: Jussi Komi

text: Komi työskenteli näyttelijänä Viipurin Näyttämöllä vuosina 1922–1923 ja 1927–1928. Pääasiallisen uransa hän teki teatterinjohtajana: Joensuun Teatteri 1924–1926, Kajaanin Teatteri 1926–1927, Sammon Näyttämö 1928–1930, Sortavalan Teatteri 1932–1933, Kuopion Näyttämö 1933–1934, Ylä-Vuoksen Näyttämö 1935–1943, Savonlinnan Teatteri 1943–1944, Lohjan Työväen Näyttämö 1944–1945, Seinäjoen Teatteri 1945–1946, Riihimäen Teatteri 1946–1947 ja Loimaan Näyttämö 1947–1948.


title: Jussi Komi

text: Komin näyttämötehtäviä olivat muun muassa Jussilainen näytelmässä "Kuopion takana", Tuomas ja Argan näytelmässä "Luulosairas" sekä Topias Maria Jotunin näytelmässä "Miehen kylkiluu". Hän tulkitsi niin ikään "Nummisuutareiden" Eskon, "Syntipukin" Koikkalaisen ja nimiosan näytelmässä "Daniel Hjort".


title: Jussi Komi

text: Komi ohjasi muun muassa näytelmät "Naisopistossa", "Syntipukki", "Ruma Elsa" ja "Tapahtui kaukana".


title: Jussi Komi

text: Jussi Komi avioitui laulaja Aune Kyllikki Hakkaraisen kanssa 1943. Heillä oli tytär, Soila Komi (s. 1943).


title: Pastída

text: Pastída () on Kreikan kaupunki, joka sijaitsee Ródoksen saarella ja kuuluu Ródoksen kuntaan, Ródoksen alueyksikköön ja Etelä-Egean saarten alueeseen. Se kuului aiemmin Petaloúdeen kuntaan ja vuodesta 2011 lähtien Ródoksen kunnan Petaloúdeen kunnallisyksikköön. Kaupunki muodostaa oman kyläyhdyskuntansa (Δημοτική Κοινότητα Παστίδας, "Dimotikí Koinótita Pastídas"). Kaupungin väkiluku on 3 641 (vuonna 2011).


title: Pastída

text: Pastída sijaitsee Ródoksen pohjoisosassa noin 12 kilometriä saaren pääkaupungista Ródoksesta lounaaseen ja noin 4,5 kilometriä saaren länsirannikosta sisämaahan. Alueen nähtävyyksiin lukeutuvat muun muassa Pyhän Nikolaoksen (Ágios Nikólaos) ja Pyhän Yrjön (Ágios Geórgios) luostarit.


title: ONE (duo)

text: ONE on romanialainen pop-duo, johon kuuluvat Cristina Ciobănașu ja Vlad Gherman. He perustivat sen vuonna 2013 jätettyään Lala Band -yhtyeen. Ensimmäisen studioalbuminsa, "Aprinde un Vis", ONE julkaisi vuonna 2013 MediaPro Music -levy-yhtiön kautta.


title: Soroní

text: Soroní () on Kreikan kylä, joka sijaitsee Ródoksen saarella ja kuuluu Ródoksen kuntaan, Ródoksen alueyksikköön ja Etelä-Egean saarten alueeseen. Se kuului aiemmin Kámeiroksen kuntaan ja vuodesta 2011 lähtien Ródoksen kunnan Kámeiroksen kunnallisyksikköön. Kylä muodostaa oman kyläyhdyskuntansa (Δημοτική Κοινότητα Σορωνής, "Dimotikí Koinótita Soronís"). Kylän väkiluku on 1 278 (vuonna 2011).


title: Soroní

text: Soroní sijaitsee Ródoksen pohjoisosassa lähellä saaren pohjoisrannikkoa noin 24 kilometriä saaren pääkaupungista Ródoksesta lounaaseen. Kylä oli lakkautetun Kámeiroksen kunnan kuntakeskus. Kylässä sijaitsee Ródoksen tärkein sähkövoimalaitos.


title: Yrjö Kyllönen

text: Yrjö Kyllönen (1899–1967) oli suomalainen muurari ja harrastajakuvanveistäjä, joka tunnetaan julkisivureliefeistään. Lisäksi hän teki muun muassa puuveistoksia.


title: Yrjö Kyllönen

text: Viipurista kotoisin ollut Kyllönen toteutti muun muassa kuvanveistäjä Sakari Tohkan suunnittelemat Helsingin Lastenlinnan julkisivun koristeelliset stukkot, sekä Viipurin kauppa- ja merenkulkuoppilaitoksen ja Viipurin naistensairaalan tiilestä muuratut reliefit. Viipuriin tehdyt työt ovat kuitenkin myöhempien julkisivuremonttien yhteydessä hävinneet.


title: Yrjö Kyllönen

text: Kyllösen julkisivureliefien alkuperäisestä ideoinnista vastasi yleensä talon piirtänyt arkkitehti, mutta hän signeerasi ne itse. Esimerkiksi Varkaudessa olevat reliefit ovat arkkitehti Kalevi Väyrysen suunnittelemia ja niiden toteutuksessa Kyllöstä avusti myös muurari Vilho Hynninen.


title: Cardinal

text: Fernando Alberto dos Santos Cardinal (eli Cardinal; s. 26. kesäkuuta 1985 Porto) on portugalilainen futsalpelaaja, joka edustaa espanjalaista Inter Movistaria ja Portugalin futsalmaajoukkuetta. Cardinalin pelipaikka on hyökkääjä eli pivot. Maajoukkueen kanssa Cardinal on osallistunut kaksiin MM-kilpailuihin ja kolmiin EM-kilpailuihin, joista hän on saavuttanut yhden EM-hopean vuodelta 2010. Seuratasolla Cardinal on pelannut vuodesta 2014 alkaen Espanjan Primera División de Futsalin Inter Movistarissa, jota ennen hän on edustanut monia seuroja kotimaassaan ja Venäjällä TsSKA Moskovaa. Maailmanmestaruuskilpailuissa Cardinal on ollut parhaimmillaan puolivälierissä vuoden 2012 kisoissa.


title: Leivonen (näytelmä)

text: Leivonen ("L’Alouette") on ranskalaisen näytelmäkirjailija Jean Anouilh’n kirjoittama tragedianäytelmä Jeanne d’Arcin elämästä vuodelta 1952. Sen on suomentanut Raimo Hakamies vuonna 1954.


title: Leivonen (näytelmä)

text: Näytelmä kattaa Jeanne d’Arcin oikeudenkäynnin, tuomion ja teloituksen mutta on loppuratkaisultaan epätavallinen. Nainen muistelee takaumina elämänsä tärkeitä käänteitä kuulustelujensa aikana ja tuomitaan lopulta kuolemaan. Kesken polttorovion piispa Pierre Cauchon muistaa, ettei naisen annettu lainkaan muistella Kaarle VII:n kruunajaisia, ja määrää rovion sammutettavaksi. Tarinan loppu jää avoimeksi.


title: Leivonen (näytelmä)

text: Suomen Kansallisteatteri esitti "Leivosta" 1954, pääosassa Eeva-Kaarina Volanen.


title: Ari Halla-aho

text: Ari Halla-aho (s. 30. kesäkuuta 1971) on suomalainen uransa jo päättänyt pesäpalloilija. Halla-aho edusti vuodet 1990-1999 Superpesiksessä Alajärven Ankkureita. Hän pelasi Superpesiksessä yhteensä 260 ottelua tehden viisi kunnaria, 147 lyötyä juoksua ja 101 tuotua juoksua. Halla-ahon kasvattajaseura on myös Alajärven Ankkurit. Kymmenvuotisella urallaan Superpesiksessä Halla-aho voitti yhden SM-pronssin vuonna 1992. Hän lopetti uransa vuonna 2000 Ykköspesiksen Kempeleen Kirissä.


title: Silmät (yhtye)

text: Silmät oli vuosina 1983–1984 toiminut helsinkiläinen post-punk-yhtye, jonka Mustasta Paraatista eronnut Jore Vastelin perusti Millin, Antti Reinin ja Olli Hildenin kanssa.


title: Silmät (yhtye)

text: Vuonna 1983 Silmät julkaisi singlen "Haudattu", jonka B-puolella oli kappale "Toinen maailma". Yhtyeen koko levytetty tuotanto julkaistiin 1983 Johanna-levymerkin "Jeanne d'Arc – Johanna palaa" -kokoelmalevyllä, jossa yhtyeeltä on singlen kappaleiden lisäksi kappale "Valot". Vuonna 1984 kokonaan Kuudes tunti -yhtyeeseen siirtyneen Millin tilalle bassoon tuli Hanoi Rocksissa ja Pelle Miljoonan yhtyeissä vaikuttanut Juha Hämäläinen ja kitaristi Olli Hildenin korvasi Zape. Yhtyeen hajottua Hämäläinen ja Reini perustivat myöhemmin glam rock -yhtye The Voice of Mengelen ja Jore liittyi Kuudenteen tuntiin laulajaksi.


title: Silmät (yhtye)

text: Vuonna 2016 Svart Records uudelleenjulkaisi "Haudattu"-singlen. Mukana on Antti Reinin saatesanat.


title: Globe

text: Globe voi tarkoittaa seuraavia:


title: Ponte

text: Ponte on Rooman viides rione, jota ympäröivät idässä Campo Marzio ja Sant’Eustachio, etelässä Parione ja Regola sekä lännessä ja pohjoisessa Tiberjoki. Sen koko on noin 32 hehtaaria, väkiluku 3 900 ja väestötiheys 12 400 asukasta neliökilometrillä (2013). Kaupunginosa tunnetaan parhaiten keisari Hadrianuksen vuonna 134 rakennuttamasta Ponte Sant’Angelon sillasta, joka yhdistää sen Borgon kaupunginosaan.


title: Ponte

text: Ponten rajat suhteessa naapurikaupunginosiin ovat seuraavat:


title: Springer Science Business Media

text: Springer Science Business Media on kustantamo, joka on erikoistunut tieteelliseen kirjallisuuteen, erityisesti luonnontieteelliseen, tekniseen ja lääketieteelliseen kirjallisuuteen. Vuonna 2013 kustantaja julkaisi lähes 2200 englanninkielistä lehteä ja yli 8300 uutta kirjaa. Yhteensä Springer on kustantanut yli 190 000 kirjaa. Yhtiö julkaisee kirjoja ja lehtiä myös sähköisinä versioina. Kustantamo julkaisee englanninkielisen kirjallisuuden lisäksi myös saksankielistä kirjallisuutta.


title: Springer Science Business Media

text: Julius Springer perusti 10.3.1842 kirjakaupan Berliiniin. Tämä kauppa oli erikoistunut luonnontieteelliseen sekä liike-elämän tarvitseen kirjallisuuteen. Kirjakauppaa seurasi pian kustannustoiminta. Wienin toimisto avattiin 1924 ja toinen sivukonttori New Yorkiin 1964. Tämän jälkeen konttorit avattiin lyhyessä ajassa Tokioon, Lontooseen, Pariisiin ja Hongkongiin.


title: Springer Science Business Media

text: Kustantamon kautta on sen historian aikana julkaissut yli 200 Nobel-palkinnon saanutta henkilöä.


title: Springer Science Business Media

text: Yhtiön toimitusjohtaja on Derk Haank ja operatiivinen johtaja on Martin Mos. Talousjohtaja on Ulrich Vest. Springerillä on toimipisteet jokaisella asutulla mantereella.


title: Springer Science Business Media

text: Alat, joiden kirjoja Springer kustantaa:


title: Springer Science Business Media

text: zbMath eli Zentralblatt MATH on palvelu, joka sisältää kirjojen ja lehtien piirroksia. Näitä piirroksia on 3,3 miljoonaa ja ne ovat 3 000 lehdestä ja 170 000 kirjasta. Palvelulla on kolme editoijaa, joista yksi on Euroopan matemaattinen yhdistys.


title: Malesian liittovaltion territoriot

text: Malesian liittovaltion territoriot () koostuvat kolmesta Malesian alueesta. Territorioon kuuluvat maan pääkaupunkiterritorio Kuala Lumpur, Labuanin saari Borneon pohjoisrannikolla ja Putrajayan erityishallintoalue. Territorioista on väkiluvultaan suurin maan pääkaupunki Kuala Lumpur, ja yhteensä territorioiden alueella asuu noin 1,7 miljoonaa ihmistä.


title: Malesian liittovaltion territoriot

text: Territoriot poikkeavat Malesian osavaltioista siinä että niillä ei ole omaa hallintoa eikä lainsäädäntöelintä, vaan ne ovat suoraan Malesian keskushallinnon alaisia. Territorioilla on yhdessä vastaava asema kuin maan kolmellatoista osavaltiolla. Territorioilla on oma ministeriö, jonka johtava ministeri ("Menteri Wilayah") on territorioiden yhteinen päämies.


title: Malesian liittovaltion territoriot

text: Maan pääkaupunki Kuala Lumpur on Malesian ensimmäinen territorio. Se perustettiin vuonna 1974, kun Kuala Lumpurin pääkaupunkialue erotettiin Selangorin osavaltiosta ja se liitettiin suoraan Malesian keskushallinnon hallintoalueeksi. Erottamisen taustalla oli levottomuuksien välttäminen vuoden 1969 rotumellakoiden jälkeen, joissa malaijien ja malesiankiinalaisten välisissä mellakoissa kuoli noin 200 ihmistä. Mellakoiden syynä olivat suuret varallisuuserot rikkaamman kiinalaisväestön ja vähävaraisemman malaijiväestön välillä ja Selangor oli Malesian varakkain osavaltio sen jälkeen kun Singapore erotettiin Malesian liittovaltiosta vuonna 1965.


title: Malesian liittovaltion territoriot

text: Labuanin saari irrotettiin Sabahin osavaltiosta ja siitä tehtiin liittovaltion territorio vuonna 1984. Saaresta tehtiin erikoistalousalue, johon Malesian hallitus pyrki luomaan verovapaan pankki- ja investointikeskuksen ennen vuoden


title: Malesian liittovaltion territoriot

text: Vuonna 1984 Sabahin osavaltio luovutti Labuanin liittovaltion hallinnan alaisuuteen, jolloin Labuanista tehtiin liittovaltion territorio. Labuanista tehtiin erikoistalousalue, josta Malesia pyrki luomaan verovapaan pankki- ja investointikeskuksen ennen vuoden 1997 Aasian talouskriisiä.


title: Malesian liittovaltion territoriot

text: Territorioista uusin on Putrajaya, jonka alueen Malesian liittovaltio osti Selangorin osavaltiolta vuonna 1995 ja territorio siitä tehtiin vuonna 2001. Putrajayasta on muodostettu Malesian uusi hallinnollinen keskus, jonne on siirretty monia maan hallituksen toimipisteitä.


title: Malesian liittovaltion territoriot

text: Hajanaisesti sijaitsevien territorioiden keskuuteen on pyritty luomaan yhtenäisyyttä ja ne saivat yhteisen lipun ja hymnin vuonna 2006.


title: Cartoon Rockers

text: Cartoon Rockers oli alkuvuodesta 1984 loppuvuoteen 1985 toiminut helsinkiläinen punk rock -yhtye. Yhtye on enemmän popvaikutteista verrattuna aikalaisiinsa punkyhtyeisiin. Sen perustivat hajonneen post-punk-yhtye Silmien rumpali Antti Reini, Mopojen laulaja Teijo Hintikka, Mickey, Marc La Ray ja Widowsista erotettu Kelloggs Bollocks.


title: Cartoon Rockers

text: Yhtye soitti ensimmäisen lämppärikeikkansa toukokuussa 1984. Poko Recordsin Epe Helenius piti yhtyeen Ramones-vaikutteisesta musiikista, mikä johti levytyssopimuksen solmimiseen. Yhtyeen single "Prostitute" julkaistiin lokakuussa 1984 Eppu Normaalin Pantse Syrjän tuottamana. Yhtye neuvotteli myös levytyssopimuksesta EMI -levy-yhtiön kanssa, mutta Antti Reini jätti Cartoon Rockersin perustaakseen The Voice of Mengelen. Kesällä 1985 Reinin paikan rumpalina korvasi Peppermintiksi kutsuttu rumpali. Suunniteltua levytyssopimusta ei tullut ja Yhdysvaltain kiertue jäi väliin. Peppermint jätti yhtyeen ja tilalle tuli uusi rumpali, joka ei vaikuttanut yhtyeessä kauan, sillä yhtye hajosi loppuvuodesta 1985. Hajoamisen jälkeen laulaja Teijo Hintikka perusti Usher Boys nimisen yhtyeen. Kellogs Bollocks perusti Hangman Juryn ja kuoli hämärissä olosuhteissa vuonna 1993. Kellogsista löytyi vain kolera-altaassa kellunut ilmeisesti veneen potkurin irtileikkaama jalka.


title: La Pagode

text: La Pagode on Pariisin 7. arrondissementtissa sijaitseva elokuvateatteri. Teatterissa on kaksi salia ja ohjelmisto koostuu ranskalaisista ja ulkomaisista laatuelokuvista. La Pagoden erikoisuus on japanilainen puutarha, jossa voi odotella näytöksen alkamista.


title: La Pagode

text: Läheisen Le Bon Marché -tavaratalon omistaja François-Émile Morin rakennutti paviljongin vaimolleen lahjaksi vuonna 1896. Vuonna 1931 se muutettiin elokuvateatteriksi.


title: Antigone (Anouilh)

text: Antigone on ranskalaisen näytelmäkirjailija Jean Anouilh’n kirjoittama tragedianäytelmä vuodelta 1944. Sen on suomentanut Eino Kalima vuonna 1947. Se pohjautuu antiikin Kreikan Antigone-taruun Theban kuninkaan Oidipuksen ja tämän äidin Iokasten tytärestä, sekä Sofokleen sen pohjalta tekemään näytelmään.


title: Antigone (Anouilh)

text: Anouilh kirjoitti näytelmän Ranskan natsimiehityksen aikana 1943, minkä sanotaan heijastuvan Antigonen ja kuningas Kreonin vastakkainasetteluun. Kreonin kieltoa ja kuolemanrangaistusta uhmaten Antigone haluaa haudata kapinallisena tuomitun ja kukistetun veljensä Polyneikeen. Näytelmä seuraa varsin tarkoin Sofokleen näytelmän juonta, mutta siitä poiketen Anouilh’n Kreon yrittää suojella Antigonea. Tämän ehdottomuus kuitenkin estää sen. Kreonin joustava suhde lakiin tulkittiin sodan aikana Vichyn hallituksen puolusteluksi, kun taas Antigonen hahmossa nähtiin oikeutus vastarintaliikkeelle.


title: Antigone (Anouilh)

text: Näytelmä kuuluu Anouilh’n esitetyimpiin teoksiin.


title: Alejandro Agag

text: Alejandro Tarik Agag Longo (s. 18. syyskuuta 1970 Madrid, Espanja) on espanjalainen liikemies ja entinen poliitikko. Nykyään hän toimii Formula E -sarjan toimitusjohtajana.


title: Alejandro Agag

text: Agag aloitti moottoriurheilun parissa ostettuaan Formula 1 -televisiointi oikeudet Espanjaan yhdessä Flavio Briatoren kanssa. Hän osti myös enemmistön GP2 -tallista Campos Racing vuonna 2007. Moottoriurheilun parissa Agag on ystävystynyt erityisesti Flavio Briatoren, Bernie Ecclestonen ja Lakshmi Mittalin kanssa. Agag yhdessä Briatoren ja Eccelstonen kanssa omistivat jalkapalloseura Quuens Park Rangersin ostettuaan sen vuonna 2007. He kuitenkin myivät osuutensa Lakshmi Mittallille saman vuoden joulukuussa.


title: Alejandro Agag

text: Vuonna 2012 hänet valittiin uuden Formula E -sarjan toimitusjohtajaksi. Sarjassa kilpaillaan sähköauton tyyppisillä kilpa-autoilla. Formula E -luokan vuosittainen maailmanmestaruussarja koostuu vuoden aikana eri puolilla maailmaa ajettavista ePrix -kilpailuista. Formula E -sarjassa kilpaillaan sekä kuljettajien että valmistajien maailmanmestaruustitteleistä. Formula E -sarjan järjestää kansainvälinen autoliitto FIA (Fédération Internationale de l'Automobile), jonka puheenjohtajana toimii nykyään Jean Todt.


title: Alejandro Agag

text: Agag meni naimisiin 5. syyskuuta 2002 Ana Aznar Botellan, Espanjan entisen pääministerin José María Aznarin tyttären kanssa. Agagilla on neljä lasta ja hän asuu nykyisin Lontoossa.


title: Fredrik Jonathan Ekholm

text: Fredrik Jonathan Ekholm (12. maaliskuuta 1770 Tukholma – 8. lokakuuta 1810 Nilsiä) oli ruotsalaissyntyinen ruukinpatruuna, joka omisti Juankosken rautaruukin 1800-luvun alussa. Hän joutui syksyllä 1810 maariitojen takia ruukin alustalaisina olleiden Nilsiän ja Vuotjärven talonpoikien murhaamaksi.


title: Fredrik Jonathan Ekholm

text: Ekholmin isä oli kirjahuutokaupan notaari ja aikakauskirjojen julkaisija Erik Ekholm (1716–1784). Ekholm oli naimisissa vuodesta 1796 Lovisa Christina Tigerstedtin (1762–1845) kanssa. Lovisan isä oli maankavalluksesta mestattu everstiluutnantti Georg Fredrik Tigerstedt. Vaimonsa kautta Ekholm sai oikeuden Georg Tigerstedtiltä jääneisiin velkasaataviin. Velallinen oli Juankosken ruukin vuodesta 1791 omistanut kauppaneuvos Paul Printzsköl (1738–1819). Printzsköl oli pahoin velkaantunut, ja Juankosken ruukki teki hänen omistusaikanaan kaksi konkurssia. Ekholm hankki vuonna 1799 ruukin Printzskölin konkurssipesästä 12 000 riikintaalarin hinnasta, josta osa meni Tigerstedtin kuolinpesälle. Ekholm muutti perheineen Juankoskelle vuoden 1800 alussa.


title: Fredrik Jonathan Ekholm

text: Ekholm aloitti ruukilla laajat kunnostustyöt ja uusi muun muassa masuunin piipun ja puhalluslaitteet sekä rakennutti itselleen uuden asuinrakennuksen. Hän aloitti myös takkiraudan tuotannon suuremmassa mittakaavassa. Uudistukset johtivat kuitenkin siihen, että Ekholm velkaantui pahoin. Myöskään Ruotsista palkatut ammattimiehet eivät viihtyneet kauan syrjäisellä ruukilla.


title: Fredrik Jonathan Ekholm

text: Ekholm joutui riitoihin ruukin alustalaisina olleiden lähiseudun talonpoikien kanssa luvattoman kaskeamisen ja ruukille tehtävien päivätöiden takia sekä sen vuoksi, että alustalaiset eivät toimittaneet ruukille sopimusten edellyttämiä määriä masuunissa käytettyä puuhiiltä. Talonpojat katsoivat taas tarvitsevansa metsänsä kaskiviljelyä varten ja pelkäsivät metsien häviävän hiilenpolton takia. Nämä riidat olivat alkaneet jo heti ruukin perustamisen jälkeen 1746 ja jatkuneet sukupolvien ajan ruukin omistajien ja alustalaisten kesken käräjäjuttuina. Vakavat riidat, joissa oli kysymys kokonaisten tilojen omistusoikeudesta ja siihen liittyvästä metsien kaskeamisesta, Ekholm oli perinyt aiemmilta ruukinomistajilta.


title: Fredrik Jonathan Ekholm

text: Ekholmin aikana tilanne kärjistyi, kun hän pyrki saamaan talonpoikien tilojen omistusoikeuden itselleen lupautumalla maksamaan tilojen kruununverot. Sopimuksen mukaan talonpojat saattoivat sitten maksaa veronsa Ekholmille hiilitoimituksilla. Koko kymmenvuotisen patruuna-aikansa Ekholm oli ollut ahkera käräjienkävijä. Ekholm haastoi jälleen vuoden 1810 syyskäräjille nilsiäläisiä talonpoikia. Talonpojat kokoontuivat Suurenahon taloon ja päättivät palkata salamurhaajat ampumaan Ekholmin hengiltä. Murhaajiksi palkattiin tunnettu metsästäjä ja Taaton talon isäntä Olli Tuovinen eli Taaton Uolu ja irtolaismies Sakari Antinpoika Pasanen Nilsiän Lastukoskelta. Pasanen ja Tuovinen menivät yöllä 8. lokakuuta ruukille väijymään Ekholmia, ja Tuovinen ampui Ekholmin tämän asuintalon ikkunan läpi kolmella laukauksella. Ekholmin kerrotaan huudahtaneen ""Ai Herra Jeesus! Woi tuhma talonpoika, millä lailla kostit!"". Ampujat pakenivat paikalta ja ehtivät soutaa veneellään järvenselälle ennen kuin perässä tulleet takaa-ajajat pääsivät järven rannalle. Suurenahon talossa kerrotaan järjestetyn seuraavana päivänä peijaiset onnistuneen murhan takia.


title: Fredrik Jonathan Ekholm

text: Pasasta ja Tuovista epäiltiin murhasta, mutta tutkimuksissa ei saatu selville mitään sellaista, jonka perusteella heitä vastaan olisi voitu nostaa syyte. Murhalla ei ollut silminnäkijöitä, eikä epäiltyjä saatu tunnustamaan. Kukaan muukaan ei tunnustanut osallisuuttaan tekoon. Vuonna 1813 Vaasan hovioikeus totesi, että todisteet eivät riittäneet langettavaan tuomioon, joten Tuovinen ja Pasanen vapautettiin. Virallisesti rikosta ei saatu selvitetyksi.


title: Fredrik Jonathan Ekholm

text: Ekholmin perilliset myivät 1816 osuutensa ruukista kapteeni Gregori Tigerstedtille ja Ekhomille rahaa lainanneelle Anders Westerlundille (1772–1857). Westerlund myi omistuksensa 1819 Adolf Wilhelm Tigerstedtille (1790–1853).


title: Fredrik Jonathan Ekholm

text: Kirjailija Matti Pajula on kirjoittanut Ekholmin murhasta näytelmän "Patruuna", jonka ensiesitys oli 2004.


title: Sant’Eustachio

text: Sant’Eustachio on Rooman kahdeksas rione, jota ympäröivät lännessä Parione ja Ponte, pohjoisessa Campo Marzio, idässä Colonna ja Pigna sekä etelässä Sant’Angelo ja Regola. Sen koko on noin 17 hehtaaria, väkiluku 2 100 ja väestötiheys 12 600 asukasta neliökilometrillä (2013).


title: Sant’Eustachio

text: Pitkän ja kapean muotonsa ja keskeisen sijaintinsa vuoksi Sant’Eustachio ulottuu monille Rooman historiallisista alueista. Se tunnetaan Sant’Ivo alla Sapienzan barokkikirkosta ja Pyhälle Eustachiukselle pyhitetystä Sant’Eustachiosta sekä Margareeta Parmalaisen Rooman asuntona toimineesta Palazzo Madamasta, jossa Italian senaatti nykyään kokoontuu. Kaupunginosaan kuuluvat myös Piazza della Rotondan aukion pohjoisosa ja sinne pystytetty egyptiläinen obeliski 13. vuosisadalta ennen ajanlaskun alkua; aukion eteläosa ja siellä sijaitseva Pantheon ovat sen sijaan Pignan puolella.


title: Sant’Eustachio

text: Sant’Eustachion rajat suhteessa naapurikaupunginosiin ovat seuraavat:


title: Lennart von Wendt

text: Lennart Olof von Wendt () oli suomalainen lastenneurologian professori.


title: Lennart von Wendt

text: Hän opiskeli lääketiedettä Oulun yliopistossa ja valmistui lääkäriksi 1974. Von Wendt aloitti lääkärin- ja tutkijan uransa niin ikään Oulussa ja erikoistui lastentauteihin. Hän väitteli tohtoriksi vuonna 1980 aiheenaan perinnöllinen aineenvaihduntasairaus, nonketoottinen hyperglysinemia. Von Wendt keskittyi tutkimuksessaan varhain lastenneurologiaan ja lasten kuntoutukseen ja siirtyi 1980-luvun puolessavälissä Göteborgiin, missä hän toimi ylilääkärinä ja apulaisprofessorina. Vuonna 1989 von Wendt palasi Suomeen Lastenlinnan ylilääkäriksi. Myöhemmällä urallaan hän keskittyi etenkin autismin kirjon sairauksiin ja perusti Suomeen muun muassa autismiin erikoistuneen lääkärikeskuksen. Vuonna 2001 von Wendt meni naimisiin Taina Nieminen-von Wendt kanssa. Hänellä on myös aikaisemmin ollut toinen vaimo, jonka kanssa hän sai kaksi lasta. Taina Nieminen-von Wendtin kanssa hän sai myös yhden lapsen.


Springer Undergraduate Mathematics Series on Springer-kustantamon kirjasarja, joka on tarkoitettu matematiikan opiskeluun korkeakouluissa. Kirjat on kirjoitettu perustutkinto-opiskelijoita. Sarjassa on panostettu moderniin lähestymistapaan ja runsaisaisiin seikkaperäisiin esimerkkeihin. Yhden kirjan laajuus on yhden-kahden lukukauden kurssi, mutta ne soveltuvat myös itseopiskeluun.


title: Springer Undergraduate Mathematics Series

text: Sarjassa on ilmestynyt 67 julkaisua.


text: Sarjan editoijat ovat Chaplain, M.A.J., Erdmann, K., MacIntyre, A., Süli, E., Tehranchi, M.R. ja Toland, J.F.


text: Sarjassa on julkaistu alla luetellut kirjat (luettelossa ei ole saman kirjan eri painoksia). Kirjat ovat ilmestymisjärjestyksessä uusimmasta alkaen.


title: Könttäsummavero

text: Könttäsummavero, könttävero tai tasasummavero on vero, jonka suuruus ei perustu yksilön toimintaan ja joka siten määrätään verovelvollisille maksettavaksi saman suuruisena. Könttäsummaveron suuruus ei riipu tuloista, varallisuudesta tai kulutuksesta.


title: Könttäsummavero

text: Könttäsummaverot kuuluvat kansantaloustieteen osaan julkinen talous (engl. "public economics").


title: Könttäsummavero

text: Verovelvollisille kansalaisille määrättynä sitä on kutsuttu henkilöverotuksessa henkilökohtaiseksi tasaveroksi. Könttäsummaveroa on myös henkilöverotuksessa kutsuttu henkiveroksi tai kansalaismaksuksi, jos se on jokaiselle kansalaiselle määräytyvä. Könttäsummaverot ovat nykyään harvinaisia veroja yhteiskunnissa, eikä sellaista ole Suomessa.


title: Könttäsummavero

text: Könttäsummaveroin toteuttua maailmaa kutsutaan first best -maailmaksi ja maailmaa, jossa könttäsummaveroja ei voida käyttää tai ei käytetä second best -maailmaksi.


title: Könttäsummavero

text:
Könttäsummaveroa pidetään täysin tehokkaana eli vääristämättömänä verona. Koska vero ei perustu siihen, mitä ihmiset tekevät, se ei vääristä käyttäytymistä.
Toisin sanoen könttäsummaverolla verotuksen käyttäytymistä ohjaava vaikutus voitaisiin eliminoida kokonaan. Näin toteutettu verotus tuottaisi vain suoran kustannuksen veron suuruisena. Könttäsummavero ei aiheuttaisi hyvinvointitappioita.


title: Könttäsummavero

text: Könttäsummavero on nykyään harvinainen vero. Margaret Thatcher kannatti poll taxia, joka oli eräänlainen könttäsummavero. Poll taxia vastustettiin ankarasti.


title: Könttäsummavero

text: Könttäsummavero käytetään veroanalyyseissä vertailukohtana. Oletuksella että könttäsummaveroa ei voi välttää, se toimii muiden verojen tehokkuuden vertailukohtana.


title: Könttäsummavero

text: Oikeudenmukaisuussyistä könttäsummavero tuntuu monesta väärältä. Se ei ota huomioon veronmaksukykyä. Monet verot perustuvat veronmaksukyvyn periaatteeseen, jolloin lähtökohtana on se, että suurista tuloista on helpompi maksaa veroa.


title: Könttäsummavero

text: Könttäsummavero on regressiivinen vero. Pienituloisille ja varattomille se olisi raskas: vero voisi olla suurempi kuin tulot, jolloin kaikki tulot kuluisivat veronmaksuun. Suurituloisille ja varakkaille se taas olisi suhteellisesti kevyt vero.


title: Könttäsummavero

text: Könttäsummaveroja ei suosita nykyisissä yhteiskunnissa, joissa on tarve suurelle verokertymälle ja joissa suositaan tulojen ja kulutuksen verottamista. Tällöin veroa peritään henkilön tuloista ja jokaisesta lisäeurosta maksetaan jonkin verran veroa, mikä varmistaa verotettavan maksukyvyn.


title: Könttäsummavero

text: Könttäsummavero on harvinainen vero. Aiemmin Suomessa perittiin henkirahaa, joka oli könttäsummavero. Henkirahan suuruus oli riippumaton henkilön tuloista, mutta se määräytyi sukupuolen mukaan ja siitä saattoi saada vapautuksen useilla eri perusteilla.


title: Könttäsummavero

text: Ahvenanmaalla on 220 euron suuruinen televisiomaksu (televisionsavgift), joka peritään kotitalouksilta, mutta se perustuu siihen omistaako televisiolaitteen vai ei.


title: Könttäsummavero

text: Isossa-Britanniassa Yle-veroa muistuttavaa BBC licence feetä (£145.50) on kritisoitu, että se olisi könttäsummaveron kaltainen.


title: Könttäsummavero

text: Italia on soveltanut könttäveroa uusiin maahan muuttaneisiin asukkaisiin, jotka ovat valinneet könttäveron. Könttävero sen valinneelle on 100 000 euroa vuodessa.


title: Regola

text: Regola on Rooman seitsemäs rione, jota ympäröivät luoteessa Ponte, pohjoisessa Parione ja Sant’Eustachio, idässä Sant’Angelo sekä etelässä ja lounaassa Tiberjoki. Sen koko on noin 32 hehtaaria, väkiluku 3 400 ja väestötiheys 10 700 asukasta neliökilometrillä (2013). Kaupunginosa tunnetaan renessanssiarkkitehtuurista, erityisesti Piazza Farnesen aukiosta sekä Palazzo Farnesen ja Palazzo Spadan palatseista.


title: Regola

text: Regolan rajat suhteessa naapurikaupunginosiin ovat seuraavat:


title: Marco Asensio

text: Marco Asensio Willemsen (s. 21. tammikuuta 1996 Palma de Mallorca, Mallorca, Baleaarit) on espanjalainen jalkapalloilija. Hän edustaa Espanjan Primera Divisiónissa pelaavaa Real Madridia ja on pelipaikaltaan hyökkäävä keskikenttäpelaaja tai laitalinkki.


title: Marco Asensio

text: Real Madridin kokoonpanossa Asensio onnistui maalinteossa jokaisessa debyytissä kaikissa kilpailuissa.


title: Marco Asensio

text: Mallorcan saarilta kotoisin oleva Asensio sai jalkapallo-oppinsa paikallisseura Real Club Deportivo Mallorca nuorisoakatemiasta. Asensio pelasi ensimmäistä kertaa seuran reservijoukkueessa kaudella 2013–2014 maan neljänneksi korkeimmalla sarjatasolla Tercera Divisiónissa, hieman sen jälkeen, kun sekä Barcelona että Real Madrid olivat halukkaita hankkimaan nuorukaisen riveihinsä. 27. lokakuuta 2013 ottelussa Recreativoa vastaan hän pääsi ensimmäistä kertaa pelaamaan edustusjoukkueen kanssa.


title: Marco Asensio

text: Hän aloitti vaihtopenkillä myös seuraavassa kotiottelussa 2. marraskuuta 2013 Lugoa vastaan, ja pääsi kentälle viimeisiksi seitsemäksi minuutiksi. Tehtyään vaikutuksen peliesityksillään silloiseen edustusjoukkueen päävalmentaja José Luis Oltraan, Asensio nostettiin pysyvästi edustusmiehistöön.


title: Marco Asensio

text:
16. maaliskuuta 2013 Asensio teki ensimmäisen maalinsa ammattilaisena kotiottelussa Tenerifea vastaan. Uuden päävalmentaja Valeri Karpinin alaisuudessa hän nousi joukkueen vakioavauskokoopanoon ja kiitoksena luottamuksesta, hän teki kuukauden aikana maalit Osasunaa, Alavésia ja Llagosteraa vastaan.
24. marraskuuta 2014 urheilulehti "Marca" uutisoi Mallorcan ja Real Madridin päässeen sopimukseen Asension siirtymisestä madridilaisseuraan kaudeksi 2015–2016. Myöhemmin myös pelaaja itse ilmoitti päätöksestään siirtyä Real Madridiin. 5. joulukuuta 2014 Real Madrid vahvisti siirron, ja sopimuksen pituudeksi muodostui kuusi vuotta. Hänestä maksettiin 3,9 miljoonan euron siirtokorvaus. Asensio pelasi kauden 2014–2015 loppuun asti lainasopimuksella Mallorcassa, jonka jälkeen hän siirtyi madridilaisseuraan.


title: Marco Asensio

text: Kaudeksi 2015–2016 Real Madrid lainasi Asension Espanyolille. Hän pelasi ensimmäisen ottelunsa joukkueessa 19. syyskuuta 2015 vieraskentällä Real Sociedadia vastaan. Lainakauden aikana pelaamissaan 34 sarjaottelussa, hän teki neljä maalia ja antoi 12 maaliin johtanutta syöttöä.


title: Marco Asensio

text: Kaudella 2016–2017 Real Madridin päävalmentajana toiminut Zinedine Zidane nosti Asension mukaan edustusjoukkueeseen. Hän onnistui maalinteossa sekä UEFA Super Cupissa Sevillaa vastaan että liigadebyytissään Real Sociedadia vastaan.


title: Marco Asensio

text: Asensio pelasi ensimmäisen kautensa aikana madridilaisseurassa 23 sarjaottelua ja teki niissä kolme maalia. Kausi päättyi tuplamestaruuteen, kun joukkue voitti pääsarjamestaruuden viiden vuoden tauon jälkeen sekä toista kertaa peräkkäin Mestarien liigan. Turnauksen loppuottelussa Real Madrid kohtasi italialaisen Juventuksen, jonka se kaatoi lopulta numeroin 4–1, Asension viimeistellessä joukkueen viimeisen maalin.


title: Marco Asensio

text: Asensio on pelannut Espanjan nuorisomaajoukkueissa. Hän oli voittamassa alle 19-vuotiaiden Euroopan-mestaruutta vuonna 2015.


title: Marco Asensio

text: 17. toukokuuta 2016 Asensio ja hänen joukkeutoverinsa Pau López saivat kutsun Espanjan maajoukkueeseen ystävyysotteluun Bosnia ja Hertsegovinaa vastaan. 29. toukokuuta 2016 pelatussa ottelussa Asensio pääsi tekemään ensiesiintymisensä myös aikuisten maajoukkueessa.


title: Dani Abalo

text: Daniel "Dani" Abalo Paulos (s. 29. syyskuuta 1987 Vilagarcía de Arousa, Espanja) on espanjalainen jalkapalloilija. Hän edustaa bulgarialaista Ludogorets Razgradia ja on pelipaikaltaan oikea laitalinkki.


title: Dani Abalo

text: 26. kesäkuuta 2013 Bulgarian pääsarjamestaruuden voittanut Ludogorets Razgrad ilmoitti tehneensä sopimuksen Abalon kanssa, pelaajan jäätyä vapaaksi agentiksi. Hän solmi joukkueen kanssa kaksivuotisen sopimuksen.


title: Buddy Valastro, Jr.

text: Bartolo "Buddy" Valastro, Jr. (s. 3. maaliskuuta 1977 Hoboken, New Jersey) on yhdysvaltalainen kokki, yrittäjä ja tosi-tv persoona. Hän on "Carlo's Bakery" -leipomon omistaja. Hänet tunnetaan kenties parhaiten "Cake Boss" tositelevisiosarjasta. Sarjan ensiesitys oli Yhdysvalloissa huhtikuussa 2009. Suomessa sarjaa on näytetty TV5 -kanavalla sekä TLC -kanavalla.


title: Buddy Valastro, Jr.

text: Valastro syntyi Hobokenissa, New Jerseyssä vanhemmilleen Buddy Valastrolle ja Mary Valastrolle. Hän kasvoi Little Ferryssä sekä Hobokenissa, New Jerseyssä.


title: Buddy Valastro, Jr.

text: 11-vuotiaana Valastro alkoi työskennellä isänsä rinnalla perheen "Carlo's Bakery" -leipomossa. Hänen isänsä kuoli vuonna 1994 Valastron ollessa 17-vuotias. Hänestä tuli isänsä jatkaja leipomossa. Myös Valastron neljä sisarta, Grace, Lisa, Mary, ja Madeline, työskentelevät "Carlo's Bakery"ssä.


title: Buddy Valastro, Jr.

text: Valastro on "Cake Boss" -sarjassa näytetyn leipomon "Carlo's Bakery"n omistaja ja pääleipuri. Sarjan suosion myötä "Carlo's" on avannut seitsemän uutta liikettä. Liikkeitä on New Jerseyssä kuusi: Hobokenissa, Marltonissa, Morristownissa, Red Bankissa, Ridgewoodissa sekä Westfieldissä. Las Vegasissa, Nevadan osavaltiossa on myös yksi "Carlo's" -liike.


title: Buddy Valastro, Jr.

text: Valastro asuu New Jerseyssä vaimonsa Lisan (v. 2001) ja heidän neljän lapsensa kanssa.


title: Jamaica (Robertinon kappale)

text: Jamaica on italialaisen laulajan Robertinon singlejulkaisu, joka on tehty Tanskassa. Robertinoa säestää Otto Franckerin orkesteri.


title: Jamaica (Robertinon kappale)

text: Julkaisuvuosi on 1962.


title: Jamaica (Robertinon kappale)

text: Levy-yhtiö on Triola ja singlen luettelotunnus TD 45-91.


title: Xianbit

text: Xianbit tai xianbeit olivat turkkilaisia- tai mongolikieliä puhunut kansa Kiinan historiassa. Muutettuaan nykyisen Mongolian alueelta Kiinan puolelle he perustivat useita eri dynastioita. Näistä menestyksekkäimpiä olivat xianbeihin kuuluvien tabghachien perustamat dynastiat.


title: Xianbit

text: Xianbit olivat alun perin itäisten huiden alaryhmä. Itäiset hut joutuivat xiongnuiden vallan alle noin vuonna 209 eaa. ja he maksoivat näille veroja seuraavan kahden vuosisadan ajan. Noin 50-luvulla jaa. xianbit muuttivat nykyiseen Pohjois-Mongoliaan sulauttaen itseensä osan xiongnuista. Xiongnuista poiketen xianbit eivät aluksi muodostaneet keskusvaltiota Mongolian alueelle. Tanshihuai yhdisti tasankoalueen lyhyesti valtakautensa aikana vuosina 136-181, mutta hän ei jättänyt itselleen perillistä. Valtiorakennelma alkoi muodostua vasta kun xianbit muuttivat nykyisen Kiinan alueelle. Eri xianbiryhmät perustivat Kiinan alueella useita eri dynastioita. Xianbien "Gifu"-klaani perusti myöhemmän Qin-dynastian (385–431) nykyisessä Shaanxissa ja Murong-suku perusti useamman Yan-nimellä tunnetut valtiot nykyisen Pekingin ja Shandongin alueelle vuosina 337 vuoteen 410. Murong-suvun toinen ryhmä muutti länteen Qinghaihin, jossa he kukistivat paikalliset qiangit ja perustivat Achai-dynastian, jonka valloitti puolestaan lopulta Tibet vuonna 638. Tabghachit puolestaan valloittivat alueita pohjoisesta Shaanxista ja he perustivat Pohjoisen Wei-dynastian (386–528), joka sittemmin yhdisti Pohjois-Kiinan valtansa alle.


title: Xianbit

text: Tabghach Hong, joka hallitsi vuosina 471-499 nimellä Xiaowendi, muutti pääkaupunkinsa Datongista Luoyangiin. Hän myös pakkokiinalaisti tabghachien tavat ja sukunimet. Xiaowendin muihin uudistuksiin kuului talonpoikaisarmeija, jonka myötä jokainen talonpoikia toimi valtion miliiseinä. Armeijan heimosotilaiden suuren kapinan jälkeen vuonna 523 Yuwen Tai perusti läntisen Wei-dynastian, josta tuli sittemmin pohjoinen Zhou-dynastia. Yuwen kumosi kiinalaistamispolitiikan, mutta hyödynsi Xiaowendin luomaa talonpoikaismiliisiä valloittaessaan Sichuanin ja yhdistäessään pohjoisen vuonna 577. Yuwenit kukisti vallasta kenraali nimeltä Yang Jian, joka näin perusti Sui-dynastian ja kahdeksaa vuotta myöhemmin tämän jälkeen vuonna 589 hän yhdisti koko Kiinan.


title: He eivät tiedä mitä tekevät

text: He eivät tiedä mitä tekevät on Jussi Valtosen kirjoittama romaani, joka ilmestyi vuonna 2014 Tammen kustantamana. Teos on Valtosen kolmas romaani. Se sai vuoden 2014 Finlandia-palkinnon.


title: He eivät tiedä mitä tekevät

text:
Valtonen kirjoitti romaania kuusi vuotta. Palkintotilaisuudessa hän kertoi purkaneensa kirjassa omaa hämmennystään muuttuvassa maailmassa:
Tarinan alussa on nuoripari, suomalainen Alina ja yhdysvaltalainen Joe, joille syntyy lapsi. Joe palaa kotimaahansa, Alina jää lapsen kanssa Suomeen. Samuel-pojasta tulee hänen varttuessaan radikaali, joka kiinnostuu eläinten oikeuksista ja ympäristöasioista. Joen tytär Rebecca saa käyttöönsä tulevaisuuden huippulaitteen iAmin, joka ohjaa käyttäjänsä ajatuksia ja tekemisiä.


title: He eivät tiedä mitä tekevät

text: Teoksessa on sekä scifiä että jännityskirjan aineksia, jotka Valtonen on Yleisradion toimittajan Marjut Tervolan mukaan onnistunut yhdistämään nykymaailman ristiriitoja hyvin luotaavaksi romaaniksi. Tervola nostaa sen George Orwellin "1984:n" ja Aldous Huxleyn "Uljaan uuden maailman" seuraajaksi. Teoksessa on myös pistävää Suomi-satiiria, jonka taustalla on Valtosen paluu Yhdysvalloista suomalaiseen yliopistomaailmaan.


title: He eivät tiedä mitä tekevät

text: "He eivät tiedä mitä tekevät" oli Suomen vuoden 2014 myydyin kotimainen kaunokirja 73 800 kappaleella.


title: Vuoden sana

text: Vuoden sana on Yleisradion vuosittain järjestämä kilpailu, jossa yleisöehdotuksista äänestetään kutakin vuotta parhaiten kuvaava sana.


title: Lukujen historia

text: Lukujen historia on Graham Fleggin toimittama kirja, joka kertoo matematiikan historiasta. Kirjan on suomeksi julkaissut Art House ja kääntänyt Hannu Karttunen. Kirjan perustuu Fleggin järjestämään luentosarjaan lukujen historiasta. Suomenkielisessä laitoksessa on lisäksi mukana professori Ulla-Maija Kulosen arikkeli suomalaisista ja suomalais-ugrilaisista lukusanoista. Kirja käsittelee myös laskemisen apuvälineiden historiaa ja kehitystä helmitauluista tietokoneisiin. Tämän takia suomenkielisen laitoksen alaotsikko on sormilla laskemisesta tietokoneisiin. Kirja sopii kaikille matematiikasta, kielistä ja kulttuureista kiinnostuneile sekä näiden alojen opiskelijoille.


title: Huulet (täsmennyssivu)

text: Huulet voi tarkoittaa seuraavia asioita:


title: Ekokompassi

text: Ekokompassi on pk-yrityksille ja tapahtumille soveltuva kevennetty ympäristöjärjestelmä. Ekokompassi on kehitetty helpottamaan yritysten sekä tapahtuminen ympäristöasioiden hallintaa ja ympäristöjohtamista. Toiminnan tavoitteena on parantaa ympäristön tilaa sekä taata yritysten asiakkaille ja tapahtumakävijöille mahdollisimman ympäristöystävälliset palvelut.


title: Ekokompassi

text: Ekokompassin avulla yritykset voivat koota yhteen ja järjestelmällisesti kehittää ympäristöasioitaan. Ekokompassi tapahtuma -ympäristöjärjestelmä tarjoaa toimintamallin ympäristöystävällisen, laadukkaan ja vastuullisen tapahtuman järjestämiseksi.


title: Ekokompassi

text: Ekokompassi on tällä hetkellä saatavilla pääkaupunkiseudun ja Hyvinkään alueella toimiville pk-yrityksille sekä pääkaupunkiseudun tapahtumille. Ekokompassi tapahtuma -palvelu on suunnattu isoille yleisötapahtumille, kuten festivaaleille, konferensseille ja urheilutapahtumille.


title: Ekokompassi

text: Ekokompassin takana ovat pääkaupunkiseudun kunnat, HSL, Helsingin Energia ja HSY.


title: Ekokompassi

text: Yritys tai tapahtuma ilmoittaa halukkuudestaan lähteä rakentamaan Ekokompassi-ympäristöjärjestelmää täyttämällä sähköisen ilmoittautumislomakkeen tai ottamalla yhteyttä sähköpostitse/puhelimitse. Ekokompassi-yhteistyön alussa yritys sitoutuu noudattamaan Ekokompassin sääntöjä sekä hyväksyy Ekokompassin maksut (liittymismaksun ja vuosimaksun) tekemällä sopimuksen HSY:n Ilmastoinfon kanssa.


title: Ekokompassi

text:
Ekokompassin rakentamisessa edetään lähtötason kartoittamisesta ja ympäristövaikutusten arvioimisesta lopullisen ympäristöohjelman laatimiseen. Prosessin aikana koko yrityksen toiminta tarkastetaan, ja lopuksi puolueeton asiantuntija todentaa (auditoi) yrityksen ympäristötyön.
Läpäistyään Ekokompassin auditoinnin yritys tai tapahtuma saa Ekokompassi-todistuksen ja oikeuden käyttää Ekokompassi-logoa markkinoinnissaan. Ekokompassi-todistus on voimassa kolme vuotta.


title: Metso DNA

text: Metso DNA on Metson luoma käyttöliittymä. Metso toimittaa automaation tärkeimmät komponentit I/O-korteista palvelimiin ja Metso DNA käyttöliittymiin.


title: Metso DNA

text: Metso DNA -käyttöliittymässä operoija ohjaa prosessia kuten valvomosta. Voimalaitoksen toimintoja voidaan ohjata ja valvoa. Ohjelmasta saadaan mittaustietoja (AI, Analog Input ja BI, Binary Input), sekä lähetetään ohjaustietoja (AO, Analog Output ja BO Binary Output) joilla ohjataan esimerkiksi pumppuja tai venttiileitä.


title: Camden Fort Meagher

text: Camden Fort Meagher on rannikkolinnoitus Irlannissa Corkin piirikunnassa lähellä Crosshavenia. Spike Islandilla sijaitsevan Fort Mitchellin, Whitegaten Fort Davisin ja samoin Crosshavenissa olevan Templebreedyn patterin kanssa linnoitus suojasi Corkin sataman suuta. Linnoituksen vanhimmat osat ovat 1500-luvulta, mutta nykyinen 45 aarin linnoitus on valmistunut Britannian asevoimille 1860-luvulla nimellä Fort Camden. Linnoitus luovutettiin vuonna 1938 Irlannin asevoimille muiden niin sanottujen sopimussatamien () tilojen mukana. Tällöin linnake sai nimekseen Fort Meagher ja se oli asevoimien hallussa aina vuoteen 1989 saakka, jolloin se luovutettiin Corkin piirikunnalle.


title: Camden Fort Meagher

text: Linnake rapistui, kunnes 2010 joukko paikallisia vapaaehtoisia aloitti alueen kunnostamisen muistomerkiksi ja turistikohteeksi. Linnake sai uuden nimen Camden Fort Meagher ja se on museona avoinna yleisölle.


title: Vickers-konekivääri

text: Vickers-konekivääri on brittiläisen Vickersin alun perin Britannian maavoimille valmistamasta vesijäähdytteisestä .303" (7,7 mm) konekivääristä käytetty nimitys. Ase vaati kuudesta kahdeksaan hengen miehistön, joka ampujan ja lataajan lisäksi kantoi asetta ja ampumatarvikkeita. Ase oli käytössä ennen ensimmäistä maailmansotaa aina 1960-luvulle saakka. Maavoimien lisäksi aseen ilmajäähdytteinen versio oli käytössä useissa ensimmäisen maailmansodan lentokoneissa.


title: Vickers-konekivääri

text: Ase esiteltiin 26. marraskuuta 1912 ja se poistettiin palveluskäytöstä vuonna 1965. Ase julistettiin vanhentuneeksi huhtikuussa 1968.


title: Vickers-konekivääri

text: Se oli ilmajäähdytteinen ase, joka suunniteltiin Sopwith 11/2 Strutteriin. Piipun vaippaa oli laajennettu ilmankierron parantamiseksi ja sen luistiin oli tehty mahdollisuus synkronoinnin mahdollistamiseksi, mikä mahdollisti propellin kehän läpi ampumisen. Ase painoi 12,47 kg.


title: Vickers-konekivääri

text: Ase oli vuonna 1917 julkistettu Mk1*:n muunnos ja sekin oli tarkoitettu ilmavoimien tarpeisiin. Aseessa oli pienempi piipun vaippa, joka mahdollisti sen asentamisen pienempään reikään. Paino oli samalla laskenut 10 kg:aan. Ilmavoimien malleista tehtiin myös SU-versiot, joissa oli mahdollisuus suurempaan tulinopeuteen.


title: Vickers-konekivääri

text: Ase oli myös lentokoneisiin suunniteltu versio, jossa oli parannettu lataussysteemiä. Versiosta tehtiin kahta mallia A ja B, joista ensimmäisessä oli oikeanpuoleinen ja toisessa vasemmanpuoleinen lataus.


title: Vickers-konekivääri

text: Lentokonease, joka oli sama kuin Mk2* varustettuna pidennetyllä liekinsammuttimella. Sammuttimen tehtävänä oli suojata moottorinsuojusta vaurioilta.


title: Vickers-konekivääri

text: Panssaroituihin ajoneuvoihin suunniteltu versio. Aseen perustana oli Mk1, johon oli lisätty uusitty jäähdytysjärjestelmä sekä tehty joitakin pienempiä muutoksia. Testeissä versio Mk4B osoittautui paremmaksi, joten mallin tuotannosta luovuttiin.


title: Vickers-konekivääri

text: Samoin panssaroituihin ajoneuvoihin suunniteltu versio, joka pohjautui Mk1:een. Se oli myös varustettu uudella jäähdytysjärjestelmällä, jossa jäähdytysneste oli vaunun sisällä mahdollistaen jatkuvan kierron. Ase oli Britannian armeijan panssaroitujen ajoneuvojen vakioase vuoteen 1934, jolloin se todettiin vanhentuneeksi.


title: Vickers-konekivääri

text: Mk3:een pohjautuva lentokonease, jossa uusittu kannen aukaisumekanismi.


title: Vickers-konekivääri

text: Panssaroituihin ajoneuvoihin suunniteltu Mk4B:hen pohjautuva ase, jonka piipun vaihtoa oli helpotettu. Ase oli lisäksi varustettu tiivistyvällä vaipalla. Asetta valmistettiin sekä oikea että vasenkätisenä.


title: Vickers-konekivääri

text: Tämä versio oli vahvennetulla kiinnityksellä, vahvemmalla vaipalla ja paremmalla jäähdyttimellä varustettu panssariajoneuvoversio.


title: Vickers-konekivääri

text: Versiot 4-7 julistettiin vanhentuneiksi elokuussa 1944 ja yksikään lentokonemalli ei ollut enää Britannian ilmavoimien käytössä toisessa maailmansodassa. Ase oli myös Yhdysvaltain maavoimien käytössä nimikkeellä "U.S. Machine Gun, Cal .30in, M1915". Meksiko osti pienen määrän aseita vuonna 1922. Vickers valmisti asetta myös 7,92 mm Mauser patruunalle sovitettuna, mitä myytiin muun muassa Boliviaan, Paraguayhin ja mahdollisesti Argentiinalle.


title: Toreadorien valssi

text: Toreadorien valssi ("La Valse des toréadors") on ranskalaisen näytelmäkirjailija Jean Anouilh’n kirjoittama komedianäytelmä vuodelta 1951. Sen on suomentanut Ritva Arvelo vuonna 1977.


title: Toreadorien valssi

text: Tarinassa ikääntymistään inhoava kenraali St. Pé yrittää pitää yllä mainettaan naistenmiehenä ja soturina, mutta yrittää kuitenkin olla loukkaamatta sairasta vaimoaan. Kenraalin kirjoittaessa muistelmiaan vaimo huutelee sairasvuoteeltaan huomautuksia miehen uskottomuudesta, ellei fyysisestä niin ainakin henkisestä. Paikalle saapuu yllättäen neiti Ghislaine, ikäneito joka on vuosikymmeniä odottanut kenraalin ”vapautumista” hänen puolisokseen. Sekä rouva St. Pé että neiti Ghislaine yrittävät tragikoomisesti riistää hengen itseltään. Lopulta neiti Ghislaine päättääkin avioitua kenraalin miessihteerin kanssa, joka paljastuukin kenraalin aviottomaksi lapseksi.


title: Toreadorien valssi

text: "Toreadorien valssi" sai kantaesityksensä Pariisin Comédie des Champs-Elysées -teatterissa 8. tammikuuta 1952, pääosissa Claude Sainval ja Marie Ventura. Näytelmän Yhdysvaltain-kantaesitys New Yorkin Broadwaylla sai useita Tony-palkintoehdokkuuksia ja voitti New York Drama Critics’ Circlen palkinnon näytäntövuoden parhaana ulkomaisena näytelmänä.


title: Toreadorien valssi

text: Näytelmän pohjalta ohjasi John Guillermin vuonna 1962 elokuvan "Toreadorien valssi" tai "Toreadorivalssi", jossa tapahtumat sijoittuvat Ranskan sijasta Englantiin. Miespääosaa elokuvassa esittää Peter Sellers.


title: Matematiikan ilot

text: Matematiikan ilot – näe matematiikka ympärilläsi ("The Joy of Mathematics") on Theoni Pappasin kirjoittama kirja, joka esittelee matematiikkaa ja sen merkitystä arjessa ja kulttuurissa. Lisäksi se käsittelee matematiikan historiaa. Kirjan on suomentanut Juha Pietiläinen ja julkaissut suomeksi Terra Cognita vuonna 1999. Kirjassa on mustavalkoinen kuvitus ja 256 sivua. Kirjalle on tehty jatko-osa "Lisää matematiikan iloja".


title: Josef Ackermann

text: Josef Meinrad Ackermann (s. 7. helmikuuta 1948 Walenstadt, Sankt Gallen) on sveitsiläinen yritysjohtaja ja taloustieteen tohtori. Hän toimi aiemmin Deutsche Bankin pääjohtajana.


title: Josef Ackermann

text: Yleislääkäri Karl Ackermannin pojaksi syntynyt Josef Ackermann opiskeli Sankt Gallenin yliopistossa (HSG) talous- ja yhteiskuntatieteitä. Hän avioitui vuonna 1977 suomalaisen taloustieteilijä Pirkko Mölsän kanssa, ja pariskunta tunnetaan oopperan ystävinä.


title: Josef Ackermann

text: Ackermann aloitti uransa Schweizerische Kreditanstaltin (SKA) palveluksessa 1977, eteni johtoryhmän jäseneksi ja oli toimitusjohtajana 1993–1996. Ackermann toimi Deutsche Bankin johtotehtävissä vuodesta 1996 vuoteen 2012. Vuonna 2009 Ackermannin tulot Deutsche Bankin pääjohtajan tehtävästä olivat lähes 8 miljoonaa euroa. Vuosina 2012–2013 Ackermann toimi sveitsiläisen Zurich Insurance Group -vakuutusyhtiön hallituksen puheenjohtajana. Vuosina 2003–2013 hän toimi Siemens AG:n hallintoneuvoston jäsenenä.


title: Josef Ackermann

text: Ackermann on toiminut Bilderberg-ryhmän ohjauskomitean jäsenenä.. Hän on toiminut myös StoraEnson hallituksen jäsenenä, London School of Economicsin ja Frankfurtin Goethe-yliopiston vierailevana professorina, Shellin johtajistossa ja Maailman talousfoorumin hallituksen puheenjohtajana.


title: Josef Ackermann

text: Ackermann on yksityisiä sijoittajia edustavan Kansainvälisen rahoitusinstituutin IIF:n puheenjohtaja sekä Bank of Cypruksen hallituksen puheenjohtaja.


title: Tamariskikasvit

text: Tamariskikasvit (Tamaricaceae) on 90-lajinen kasviheimo koppisiemenisten Caryophyllales-lahkossa, johon mm. kohokkikasvit (Caryophyllaceae) kuuluvat.


title: Tamariskikasvit

text: Tamariskikasvit ovat puuvartisia ja usein kuiviin kasvuolosuhteisiin sopeutuneita kseromorfisia kasveja. Lehtikannat ovat usein leveät lehtien pieneen kokoon nähden. Pienikukkainen kukinto on tavallisesti terttumainen, mutta kukat voivat olla myös yksittäin terminaalisesti. Verhiö saattaa olla alaosastaan yhdislehtinen. Heteitä kukassa on yhtä monta tai enemmän kuin terälehtiä; kun niitä on paljon, useimmat ovat yhdistyneet tyvestään viideksi kimpuksi; ponnet kiinnittyvät palhoihin vaihtelevin tavoin. Mesiäinen on enemmän tai vähemmän kiekkomainen, ja teriö ja hetiö sijaitsevat sen päällä, tai mesiäinen sijaitsee hetiön sisä- tai ulkopuolella; harvoin mesiäinen puuttuu. Yhdislehtinen ja kehänalainen sikiäin muodostuu kahdesta viiteen emilehdestä, tavallisesti emilehtiä on kolme tai neljä. Vartalo saattaa olla lyhyt, tavallisesti kuitenkin pitkä ja haarainen; haarojen päissä sijaitsevat laajentuneet luotit. Kussakin emilehdessä on vähintään kaksi tai paljon siemenaiheita. Hedelmä on kotamainen ja avutuva. Siemenessä on karvoja kannattimeen kiinnittyvässä päässä. Ravintovarasto eli endospermi on tavallisesti niukka sekä öljy- ja proteiinipitoinen. Siemenessä on tavallisesti myös ohut ns. ulkovalkuainen eli perispermi. Kromosomiluku on yksiannoksisena n = (11) 12.


title: Tamariskikasvit

text: Tamariskikasvit on Vanhan maailman heimo ja runsaimmillaan Välimeren alueelta Keski-Aasiaan ulottuvalla alueella. Yksi laji kasvaa myös Skandinaviassa ja yhdellä kasvupaikalla Suomenkin puolella (pensaskanerva "Myricaria germanica").


title: Tamariskikasvit

text: Tamariskikasveihin sisällytetään viisi sukua ja 90 lajia. Yli puolet niistä (55) kuuluu tamariskien sukuun ("Tamarix"). Läheisin sukulaisheimo on suolakukkakasvit (Frankeniaceae).


title: Tamariskikasvit

text: Tamariskikasvisuvut:


title: Tamariskikasvit

text: "Reaumuria"-lajeilla on muista tamariskikasveista poiketen verson haarojen päissä yksittäiset kukat, joissa on kiertynyt eli kontortti teriö ja sen tyven sisäpuolella suomut. Heteitä on paljon ja ne syntyvät kymmenestä aiheesta. Kukassa ei ole mesiäistä, ja siemenissä on endospermi.


title: Tamariskikasvit

text: Tamariskit ("Tamarix") voivat olla rakennus- ja polttopuun, parkituksessa käytettyjen tanniinien, väriaineiden ja rohtojen tuottajia, ja niitä kasvatetaan myös koristepensaina ja tuulensuojaksi mm. Välimeren rannikoilla. Lajin "T. mannifera" erittämää mannaa voidaan käyttää ravinnoksi.


title: Sähköturvallisuuden edistämiskeskus

text: Sähköturvallisuuden edistämiskeskus STEK ry on yleishyödyllinen yhdistys, jonka tehtävänä on tuottaa, kerätä ja jakaa tietoa sähkön turvallisesta ja luotettavasta käytöstä, energiatehokkaista sähköistysratkaisuista sekä älykkään sähkön käytöstä.


title: Sähköturvallisuuden edistämiskeskus

text:
STEK on sähköistysalan tulevaisuudenvision" Hyvinvointia sähköllä - visio 2030" allekirjoittajayhteisö.
STEK jakaa kaksi kertaa vuodessa rahoitusta hankkeille, jotka edistävät vision teemojen toteutumista.


title: Sähköturvallisuuden edistämiskeskus

text: STEKin jäsenjärjestöjä ovat:


title: Huulet (taideteos)

text: Huulet on Marjatta Kekin tekemä tilateos Kontulan metroasemalla Helsingissä. Aniliinin väriset huulet ovat aseman lippuhallin lasisessa ulkoseinässä. HKL:n tiloissa oleva teos on kustannettu Helsingin kaupungin taidemuseon julkisen taiteen määrärahoista. Teos on tehty vuonna 2003.


title: Huulet (taideteos)

text: Rakennuksen muotokieli on niukkaa, asiallista ja pelkistettyä, ja "Huulet" on sen lämmin ja aistillinen vastakohta.


title: Tributyylifosfaatti

text: Tributyylifosfaatti (CHPO) on organofosfaatteihin kuuluva yhdiste ja butanolin ja fosforihapon muodostama esteri. Yhdistettä voidaan käyttää muun muassa liuottimena, muovien pehmittimenä ja eräiden metallien eristämiseen malmeista.


title: Tributyylifosfaatti

text: Huoneenlämpötilassa tributyylifosfaatti on väritöntä siirappimaista nestettä. Yhdiste liukenee vain vähän veteen ja hydrolysoituu hitaasti veden vaikutuksesta butanoliksi ja fosforihapoksi. Vettä paremmin tributyylifosfaatti liukenee etanoliin, dietyylieetteriin, bentseeniin ja rikkihiileen. Tributyylifosfaatti on heikko koliiniesteraasin inhibiittori.


title: Tributyylifosfaatti

text: Tributyylifosfaattia valmistetaan fosforyylikloridin ja butanolin välisellä reaktiolla.


title: Tributyylifosfaatti

text: Tributyylifosfaattia voidaan käyttää metallurgiassa eräiden metallien kuten harvinaisten maametallien, uraanin ja plutoniumin erottamiseen mineraaleistaan hydrometallurgisella uuttoprosessilla. Yhdistettä käytetään myös selluloosaesterien liuottamiseen, muoveissa pehmentimenä, teollisuudessa vaahtoutumisenestoaineena, maalien, lakkojen ja väriainepastojen valmistamiseen, lämmönsiirtoaineena ja palamattomana hydrauliikkanesteenä lentokoneissa.


title: Linnan vieraskutsut

text: Linnan vieraskutsut tai Juhlat linnassa ("L’Invitation au château") on ranskalaisen näytelmäkirjailija Jean Anouilh’n kirjoittama komedianäytelmä vuodelta 1947. Sen on suomentanut ainakin Eino Kalima vuonna 1949.


title: Linnan vieraskutsut

text: Satiirisen näytelmän teemana on rahan ja rakkauden suhde. Näytelmän keskiössä ovat kaksoset Horace ja Frédéric, joka toteutetaan kaksoisroolina. Horace on itsekeskeinen playboy, Frédéric taas herkkä ja hyväsydäminen. Frédéric rakastuu hemmoteltuun Dianaan, joka on enemmän kiinnostunut Horacesta. Frédéricin ja Dianan kihlajaisten kunniaksi järjestetään juhlat, ja Horace yrittää juonia Dianaa itselleen. Hän kutsuu niihin köyhän balettitanssija Isabellen ja loihtii tästä Pygmalionin tapaan aristokraattisen kaunottaren juhlien keskipisteeksi. Isabelle kokee tilanteen nöyryyttäväksi, vaikka on äitinsä yllyttämänä suostunut leikkiin.


title: Linnan vieraskutsut

text: Näytelmän kantaesityksen marraskuussa 1947 Théâtre de l’Atelierissa Pariisissa ohjasi Peter Brook.


title: Linnan vieraskutsut

text: Yleisradion Televisioteatteri tuotti tekstin pohjalta televisionäytelmän "Juhlat linnassa" vuonna 1966. Sen ohjasi Seppo Wallin ja pääosia esittävät Lasse Pöysti, Ruth Snellman ja Marita Nordberg.


title: Lyijykukkakasvit

text: Lyijykukkakasvit (Plumbaginaceae) on yli 600 lajia käsittävä kasviheimo koppisiemenisten kasvien lahkossa Caryophyllales.


title: Lyijykukkakasvit

text: Lyijykukkakasvit ovat monivuotisia ruohoja tai pensaita, harvoin kiipeileviä köynnöksiä. Niihin kerääntyy vain vähän oksalaattia, ja varren sekundaarinen paksuuskasvu on tavanomaisesta poikkeavaa. Kasveissa on lima- ja suolarauhasia. Lehdet ovat leveäkantaisia, usein lyhytruotisia ja/tai ehytlaitaisia. Kukan verhiö on yhteen kasvanut, toisinaan värikäs, ja teriö on kiertynyt eli kontortti. Heteet sijaitsevat kohdakkain terälehtien kanssa, ja mesiäinen sijaitsee tavallisesti palhojen tyvellä (vain harvoin muualla). Sikiäin on kehänalainen ja yhdislehtinen, viidestä emilehdestä muodostunut. Luotit voivat olla pallomaisia. Siemenaiheet ovat suoria ja niissä on pitkä ja kiemurainen varsi eli funikulus. Hedelmä on toisinaan hyvin kehittyneen ja rengasmaiseksi siiveksi muodotuneen verhiön suojaama. Siemenessä on vihreä alkio.


title: Lyijykukkakasvit

text: Lyijykukkakasvien levinneisyys käsittää pääasiassa Välimerenmaista Keski-Aasiaan ulottuvan alueen. Heimon lajeja tavataan hajanaisesti muissakin osissa maapalloa. Lyijykukkakasveissa on suolamailla ja kuivilla kasvupaikoilla viihtyviä lajeja; esim. ikiviuhkoissa ("Limonium") on meheviä suolakkokasveja (sukkulenttisia halofyyttejä).


title: Lyijykukkakasvit

text: Lyijykukkakasvien läheisin sukulaisheimo on tatarkasvit (Polygonaceae), jonka kanssa ne muodostavat yhteisen kladin Caryophyllales-lahkon evoluutiopuussa. Mainitulle kladille ovat tunnusomaisia muun muassa ruohovartisuus, eräiden flavonolien, myrisetiinin ja kinonien esiintyminen, johtojänteiden esiintyminen varren sekä kuoressa eli korteksissa että ytimessä, johtojännelieriön kolmeaukkoisuus varren nivelkohdissa, leveä lehtikanta, rauhasten esiintyminen sikiäimessä, yksi ainoa siemenaihe kukassaan, laajentunut verhiö hedelmän suojana ja leviämisen auttajana ja eräät siemenkuoren anatomiset yksityiskohdat. Eräät sinisiipitoukat alaheimosta Lycaeninae käyttävät melko yleisesti kladin kasveja ravintonaan varmaankin lehtien polyfenolien vuoksi.


title: Lyijykukkakasvit

text: Aikaisemmin systematiikkansa historiassa lyijykukkakasveja on pidetty esikkokasvien (Primulaceae) sukulaisina. Niiden kanssa on yhteistä terävastaiset heteet, terälehtien ja heteiden yhteiset aiheet ja enemmän tai vähemmän yhdislehtinen teriö. Heimot eivät kuitenkaan ole sukulaisia; esikkokasvit ovat lahkossa Ericales.


title: Lyijykukkakasvit

text: Lyijykukkakasvien heimo koostuu kahdesta alaheimosta, 27 suvusta ja 836 lajista.Lyijykukkakasveja käytetään lääke- ja koristekasveina. Lääkekasveja ovat euroopanlyijykukka ("Plumbago europaea"; hammassärkyyn), vitilyijykukka ("P. zeylanica", syn. "P. scandens"; hammassärkyyn sekä ihosairauksiin) ja meri-ikiviuhko ("Limonium vulgare"; keuhkosairauksiin). Koristekasveina käytetään esimerkiksi tarhalaukkaneilikkaa ("Armeria" Maritima-ryhmä) kivikkoryhmissä, "Acantholimon"-lajeja lauhkeammilla alueilla, sinilyijykukkaa ("Plumbago auriculata", syn. "P. capensis") ja punalyijykukkaa eli mönjäkukkaa ("P. indica", syn. "P. rosea") huonekasveina, ikiviuhkoja ("Limonium") ja sinikkoja ("Ceratostigma") reunuskasveina ja ikikukka-asetelmiin.


title: Reino Kallio

text: Reino Kallio (s. 1939 Lapua) on suomalainen tietokirjailija sekä maakunta- ja paikallishistorioitsija. Hän on sotaorpo.


title: Reino Kallio

text: Kallio, joka tuli ylioppilaaksi Lapuan yhteislyseosta 1958, valmistui Jyväskylän yliopistosta filosofian maisteriksi 1964, lisensiaatiksi 1978 ja filosofian tohtoriksi 1982. Hän hoiti oppikoulun, lukion ja peruskoulun lehtorin virkoja 1964–1999 aluksi Pihtiputaalla sekä vuodesta 1970 lähtien Lahdessa (pääasiassa Salpausselän lukiossa) eläkkeelle siirtymiseensä saakka. Lisäksi hän oli perustamassa Pihtiputaan lukiota ja toimi sen ensimmäisenä rehtorina 1967–1970. Jyväskylän yliopiston historian laitoksen assistenttina hän oli vuoden 1966. Vuodesta 1986 lähtien Kallio on toiminut Suomen Historiallisen Seuran tutkijajäsenenä.


title: Reino Kallio

text:
Historiantutkijana Reino Kallio on perehtynyt erityisesti Etelä-Pohjanmaan 1700- ja 1800-luvun historiaan. Hänen väitöskirjansa koski Pohjanmaan kylähallintoa eli oltermannilaitosta, missä yhteydessä hän selvitti kyläjärjestysten ja niistä varsinkin alkuperäisen Lapuan lain (1843) sisällön ja merkityksen. Tutkimustensa perusteella hän loi käsitteet pitäjänlaki ja pitäjäkuri, mutta joutui puukkojunkkariuden synnystä pitkäaikaiseen kiistaan professori Heikki Ylikankaan kanssa.
Käräjäpöytäkirjojen ja paikallisarkistojen lähteiden perusteella Kallio perehtyi Suomen nuorisorikollisuuden syntyhistoriaan sekä loi nykyisen voimassa olevan puukkojunkkariteorian. Siitä on käytetty nimitystä nuorisokapinateoria, joka on lähellä kansainvälisesti tunnetun sosiologin Anthony Giddensin leimaamisteoriaa. Kallion teorialla on perusteltu muun muassa sosiaalisen syrjäytymiskäsitteen käyttöönottoa ja sisältöä Suomessa.


title: Reino Kallio

text: Lisäksi hänen onnistui yhdessä Timo Kallion kanssa todistaa tunnetun kansannäytelmän "Pohjalaisia" todelliseksi kirjoittajaksi alahärmäläinen Anton Kangas. Reino Kallio on julkaissut kymmenkunta historiateosta ja noin 50 tieteellistä tai asia-artikkelia.


title: Agía Marína (Léros)

text: Agía Marína () on Kreikan kaupunki, joka sijaitsee Léroksen saarella ja kuuluu Léroksen kuntaan, Kálymnoksen alueyksikköön ja Etelä-Egean saarten alueeseen. Kaupungin väkiluku on 2 372 (vuonna 2011). Agía Marína on Léroksen saaren pääkaupunki sekä Léroksen kunnan kuntakeskus.


title: Agía Marína (Léros)

text: Agía Marína on mahdollisesti saaren ensimmäinen kaupunki. Se on kasvanut nykyisin yhteen saaren aiemman pääkylän Plátanoksen, jossa Léroksen kunnantalo edelleen sijaitsee, sekä Pantélin kalastajakylän kanssa. Kylät sijaitsevat varsinaisen kaupungin itäpuolella. Lähellä sijaitsee myös Léroksen keskiaikainen linna eli Kástro (myös "Kástro Panagías", ”Neitsyt Marian linna”).


title: Agía Marína (Léros)

text: Agía Marínan rakennuskannassa yhdistyvät perinteinen kreikkalainen saaristotyyli sekä uusklassiset rakennukset. Léroksen arkeologinen museo sijaitsee kaupungissa. Kaupungin satama on saaren toiseksi suurin Lakkín sataman jälkeen. Kaupunki on nimetty Pyhän Margareetan eli Pyhän Marinan ("Agía Marína") mukaan.


title: Lakkí

text: Lakkí (; kath. Λακκίον, "Lakkíon"; ) on Kreikan kaupunki, joka sijaitsee Léroksen saarella ja kuuluu Léroksen kuntaan, Kálymnoksen alueyksikköön ja Etelä-Egean saarten alueeseen. Kaupungin väkiluku on 2 058 (vuonna 2011).


title: Lakkí

text: Lakkí sijaitsee lahdenpohjukassa Léroksen lounaisrannikolla noin neljä kilometriä saaren pääkaupungista Agía Marínasta etelään. Kaupunki on Léroksen suurin satama ja sieltä on yhteydet Pireukseen, Dodekanesian muille saarille sekä myös joillekin Kykladien saarille. Lakkí on myös saaren kaupallinen keskus.


title: Lakkí

text: Lakkín rakensivat italialaiset 1930-luvulla ja monet sen rakennukset ovat peräisin italialaisvallan ajalta, joka jatkui 1940-luvulle. Kaupungissa sijaitsee Léroksen sotamuseo.


title: Benjamin (beachfutispelaaja)

text: Benjamin Pereira da Silva (tunnetaan paremmin nimellä Benjamin; s. 29. toukokuuta 1969 Rio de Janeiro) on brasilialainen beachfutispelaaja. Benjamin on voittanut Brasilian beachfutismaajoukkueen paidassa yhdeksän MM-kultaa sekä yhden MM-hopean ja yhden MM-pronssin. Vuoden 2006 kisoissa hänet valittiin sekä kisojen toiseksi parhaaksi pelaajaksi ja toiseksi parhaaksi maalintekijäksi eli hänet palkittiin sekä Silver Ballilla että Silver Shoella. Silver Ballin Benjamin saavutti myös vuoden 2008 kisoista ja Bronze Ballin eli turnauksen kolmanneksi parhaimman pelaajan palkinnon vielä vuoden 2009 kisoista. Benjamin on pelannut kuusissa MM-kilpailuissa, joista jokaisesta hän on saavuttanut mitalin. 26 MM-ottelussa Benjamin on tehnyt 35 maalia. Hän on voittanut myös Etelä-Amerikan mestaruuden viidesti. Benjamin on pelannut huipputasolla vielä pitkälti yli nelikymppisenä.


title: Pantéli

text:
Pantéli (; myös Pandéli) on Kreikan kylä, joka sijaitsee Léroksen saarella ja kuuluu Léroksen kuntaan, Kálymnoksen alueyksikköön ja Etelä-Egean saarten alueeseen. Nykyisin kylä on käytännössä sulautunut täysin yhteen Léroksen pääkaupungin Agía Marínan kanssa, eikä sitä tilastoida erikseen Kreikan väestötilastoissa.
Pantéli sijaitsee Léroksen keskiosissa saaren itärannikolla, Agía Marínan kaupunkialueen itälaidalla. Se on perinteinen kalastajakylä.


title: Plátanos (Léros)

text: Plátanos () eli Chóra () on Kreikan kylä, joka sijaitsee Léroksen saarella ja kuuluu Léroksen kuntaan, Kálymnoksen alueyksikköön ja Etelä-Egean saarten alueeseen. Se on Léroksen saaren perinteinen pääkylä eli "chóra". Nykyisin se on käytännössä sulautunut täysin yhteen Léroksen nykyisen pääkaupungin Agía Marínan kanssa, eikä sitä tilastoida erikseen Kreikan väestötilastoissa.


title: Plátanos (Léros)

text: Plátanos sijaitsee Léroksen itäisissä keskiosissa Agía Marínan ja Pantélin kylän puolessa välissä. Kylän keskus on Plateía Roússou -aukio, jonka keskellä on kylälle nimen antanut plataanipuu. Léroksen kunnantalo sijaitsee edelleen Plátanoksessa.


title: Plátanos (Léros)

text: Kylän lähellä sijaitsevat Léroksen linna eli Kástro (myös "Kástro Panagías", ”Neitsyt Marian linna”), joka on rakennettu 1100-luvulla, sekä sen Panagiakirkko, jota pidetään koko saaren symbolina.


title: Monti

text: Monti on Rooman ensimmäinen rione, jota ympäröivät lännessä Campitelli, pohjoisessa Trevi ja Castro Pretorio, idässä Esquilino sekä etelässä Celio ja Aurelianuksen muuri. Sen koko on noin 165 hehtaaria, väkiluku 13 100 ja väestötiheys 8 000 asukasta neliökilometrillä (2013). Sen alueella sijaitsee kolme Rooman seitsemästä kukkulasta – Esquilinus, Quirinalis ja Viminalis.


title: Monti

text: Monti tunnetaan lukuisista antiikinaikaisista rakennuksista ja monumenteista, joista merkittävimpiä ovat Trajanuksen pylväs, Augustuksen ja Trajanuksen forumit sekä Domus Aurea, keisari Neron rakennuttama ylellinen palatsi, jonka paikalle rakennettiin myöhemmin Trajanuksen kylpylä. Kaupunginosassa sijaitsee myös kaksi Rooman neljästä varhaiskristillisestä basilikasta: runsaista mosaiikeistaan kuuluisa Santa Maria Maggiore ja Rooman piispanistuimena toimiva San Giovanni in Laterano.


title: Monti

text: Montin rajat suhteessa naapurikaupunginosiin ovat seuraavat:


title: Tiago (futsalpelaaja)

text: Tiago de Melo Marinho (eli Tiago; s. 9. maaliskuuta 1981 São Paulo) on brasilialainen futsalmaalivahti. Hän edustaa Krona Futsalia ja Brasilian futsalmaajoukkue.


title: Tiago (futsalpelaaja)

text: Tiago on kaksinkertainen maailmanmestari vuosien 2008 ja 2012 MM-kilpailuista. Vuoden 2008 MM-kisoissa, jotka olivat myös Tiagon uran ensimmäiset, hänet valittiin turnauksen parhaaksi maalivahdiksi eli palkittiin Golden Glovella. Vuonna 2007 Tiago voitti Brasilian kanssa kultaa Pan-Amerikan kisoista Rio de Janeirosta.


title: Tiago (futsalpelaaja)

text: Koko seurajoukkueuransa kotimaassaan pelannut Tiago pelaa nykyisin kotimaansa pääsarjan Krona Futsalissa. Hän on osallistunut kaksiin MM-kilpailuihin.


title: Farmakonísi

text: Farmakonísi (; myös "Farmakos", "Farmakousa"/"Farmakusa" tai "Farmako") on Kreikan saari, joka kuuluu Dodekanesian saariryhmään. Saaren pinta-ala on 3,866 neliökilometriä ja asukasluku 10 (vuonna 2011). Hallinnollisesti saari kuuluu Léroksen kuntaan, Kálymnoksen alueyksikköön ja Etelä-Egean saarten alueeseen.


title: Farmakonísi

text: Farmakonísi sijaitsee Egeanmeren itäosassa noin 10 kilometrin päässä Turkin rannikosta. Sen lähimmät Kreikan saaret ovat Agathonísi pohjoisessa, Leipsoí lännessä ja Léros lounaassa.


title: Farmakonísi

text: Plutarkhos kertoo, että nuori Julius Caesar joutui merirosvojen vangiksi saarelle 38 päivän ajaksi, kunnes sai lunnaat järjestettyä.


title: Leopold Koželuh

text: Leopold Koželuh (syntynyt nimellä "Jan Antonín Koželuh", myös muodoissa "Leopold Kozeluch", "Leopold Kotzeluch" ja "Leopold Anton Koželuh"; 26. kesäkuuta 1747 Velvary – 7. toukokuuta 1818 Wien) oli tšekkiläinen säveltäjä ja klassisen musiikin opettaja. Hänen sävellyksensä ovat klassismiin luokiteltavia. Koželuh syntyi Böömiin kuuluneessa Velvaryn kaupungissa.


title: Leopold Koželuh

text: Koželuhin isä oli suutari Antonín Bartholomäus Koželuh. Myös hänen serkkunsa Jan Evangelista Antonín, alun perin Leopoldin kaima, oli säveltäjä. Välttääkseen sekaannuksen serkkunsa kanssa Jan Antonín Koželuh vaihtoi nimensä Leopoldiksi vuonna 1774. Koželuh teki uransa aikana suurin piirtein 400 erilaista sävellysteosta. Mukaan kuuluu 30 sinfoniaa, 22 pianokonserttoa, kaksi klarinettikonserttoa, 24 viulusonaattia, 63 pianotrioa, kuusi jousikvartettoa, kaksi oratoriota, yhdeksän kantaattia sekä monta muuta liturgista työtä. Koželuhin teokset yksilöidään nykyisin Poštolka-luettelon avulla, joka on saanut nimensä musiikkitieteilijä Milan Poštolkalta. Leopold Koželuh kuoli vuonna 1818.


title: Leopold Koželuh

text: Elinaikanaan Koželuh oli maineikkaampi säveltäjä kuin aikalaisensa W. A. Mozart, mutta kuolemansa jälkeen hänet unohdettiin ja sävellykset jäivät arkistoihin. Muun muassa oopperaa "Kustaa Vaasa" ei esitetty 1700-luvun jälkeen, ennen kuin Helsingin barokkiorkesteri otti sen ohjelmistoonsa keväällä 2018. Koželuh sävelsi viisi muutakin oopperaa, mutta ne ovat tiettävästi kadonneet.


title: Fernandinho (futsalpelaaja)

text: Fernando Nascimento Cosme (eli Fernandinho; s. 1. heinäkuuta 1983 São Paulo) on brasilialainen futsalpelaaja. Hän edustaa venäläistä Dinamo Moskovaa ja Brasilian futsalmaajoukkuetta.


title: Fernandinho (futsalpelaaja)

text: Fernandinho voitti kultaa vuoden 2012 MM-kilpailuissa Thaimaassa. Hänet palkittiin myös noissa kisoissa Bronze Shoella eli kisojen kolmanneksi parhaan maalintekijän palkinnolla. Hän teki yhdessä neljän muun pelaajan kanssa noissa kisoissa seitsemän osumaa.


title: Fernandinho (futsalpelaaja)

text: Seuratasolla Fernandinho on pelannut vuodesta 2009 venäläisessä Dinamo Moskovassa. Sitä ennen hän pelasi muun muassa Espanjan pääsarjan Azkar Lugossa. Fernandinho on osallistunut yksiin MM-kilpailuihin.


title: Fernandinho (futsalpelaaja)

text: Pelipaikaltaan Fernandinho on pivot.


title: Ari Nurkkala

text: Ari Nurkkala (s. 9. huhtikuuta 1973 Haapavesi) on suomalainen kunnanjohtaja. Hän on toiminut Nivalan kaupungin teknisenä johtajana vuosina 2005–2010, Hailuodon kunnanjohtajana 2010–2014 ja Hyrynsalmen kunnanjohtajana 1.4.2014 lähtien. Joulukuussa 2016 Nurkkala valittiin Raahen kaupunginjohtajaksi ja hän aloitti tehtävässä maaliskuussa 2017.


title: Ari Nurkkala

text: Nurkkala on valmistunut Oulun yliopistosta rakennustekniikan diplomi-insinööriksi.


title: Schoolboy Q

text: Quincy Hanley (tunnetaan paremmin taitelijanimellään Schoolboy Q, usein myös muodossa ScHoolboy Q; s. 26. lokakuuta 1986 Wiesbaden, Saksa) on Saksassa syntynyt yhdysvaltalainen hip hop -artisti. Hanley on julkaissut kolme studioalbumia, joista ensimmäisen, "Setbacksin" vuonna 2011. Sotilasalueella Saksassa syntynyt Hanley muutti äitinsä kanssa Saksasta nuorena Teksasiin. Vuosi ensimmäisen julkaistun albumin eli Setbacksin jälkeen Hanley julkaisi toisen albuminsa "Habits & Contradictionsin" vuonna 2012. Kolmas ja viimeisen Hanleyn albumi "Oxymoron" julkaistiin vuonna 2014. Hanleyllä on levytyssopimus Top Dawg Entertainmentin kanssa. Hänellä on vuonna 2010 syntynyt tytär.


title: Schoolboy Q

text: Schoolboy Q:n viimeisin albumi, "Blank Face" -LP, julkaistiin vuonna 2016.


title: Vesa Koivunen

text:
Vesa Koivunen on Alajärven kaupunginjohtaja. Alajärven valtuuston valitessa kaupunginjohtajaa Koivunen sai suljetussa lippuäänestyksessä 32 ääntä, Mika Perttunen sai 9 ääntä ja HTL Tanja Matikainen 2 ääntä. Hän on koulutukseltaan filosofian tohtori.
Ennen valintaansa kaupunginjohtajaksi Koivunen toimi Järviseudun ammatti-instituutin rehtorina.


title: That’s the Way It Is

text: That’s the Way It Is on yhdysvaltalaisen laulaja-lauluntekijä Céline Dionin kappale hänen All the Way...A Decade of Song. Sen julkaisivat Columbia ja Epic Records 1. marraskuuta 1999. Kappaleelle on tehty myös Liz Friedlanderin ohjaama musiikkivideo. Video kuvattiin Los Angelesissä, Kaliforniassa ja sen kuvaukset saatiin päätökseen 17. lokakuuta 1999. Videon ensiesitys oli VH1-kanavalla 8. marraskuuta 1999. Se oli ehdokkaana MuchMusic Video Awardissa. Video on mukana myös Dionin All the Way... A Decade of Song & Video-levyllä.


title: Jalkapallon II divisioonan kausi 1974

text: Jalkapallon II divisioonan kausi 1974 oli Suomen jalkapallon kolmanneksi korkeimman sarjatason kausi vuonna 1974. Kausi pelattiin kolmessa lohkossa kaksinkertaisena sarjana. Lohkovoittajat nousivat suoraan I divisioonaan. Lohkojen sijalle 10. ja heikommin sijoittuneet putosivat III divisioonaan.


title: Tyvijärvi (Pori)

text: Tyvijärvi on Satakunnassa Porin ja Ulvilan rajalla sijaitseva järvi. Kaupunkien raja kulkee järven kaakkoisimman osan poikki ja järvi sijaitsee pääsiassa Porin alueella, kaupunkiin liitetyn Noormarkun kunnan alueella. Tyvijärvi kuuluu Kokemäenjoen vesistön Harjunpäänjoen valuma-alueen Tyvijärven valuma-alueeseen.


title: Tyvijärvi (Pori)

text: Järven pinta-ala on 61 hehtaaria ja sen pituus on 1,2 kilometriä ja leveys 600 metriä. Järven luusua sijaitsee järven kaakkoisrannalla, josta saa alkuunsa 2,5 kilometriä pitkä Tyvijoki, joka laskee Tyvijärven itäpuolella olevaan Palusjärveen.


title: Tyvijärvi (Pori)

text: Järven rantaviiva on 3,9 kilometriä pitkä ja ranta on pääosin soistunutta moreeni- ja kalliopohjaista metsämaastoa. Rannoilla voi esiintyä liejukkoa. Järven pohjoisosaan aukeaa laaja Kotokorvenneva ja etejään osittain ojitettu Pitkäsuo. Järvellä on yksi saari. Porin ja Ulvilan välinen raja ylittää järven kaakkoiskulman niin, että luusua jää Ulvilan puolelle.


title: Tyvijärvi (Pori)

text: Tyvijärven lounaisrantaan rajautuu Harjakankaan kylän läpi kulkeva hiekkaharju, johon on rakennettu vedenottamo. Tyvijärvi toimii varalla olevana raakavesilähteenä Harjakankaan tekopohjavesilaitokselle, mistä vesi jatketaan edelleen talousvedeksi Porin kaupunkiin. Pääasiallisena raakavesilähteenä käytetään Tuurujärven vettä, sillä Tyvijärven vesi on humuspitoisempana vaikeammin puhdistettavissa.


title: Tyvijärvi (Pori)

text: Tyvijoki on 2,5 kilometriä pitkä Tyvijärven laskujoki, joka valuma-alue on 35 km² suuruinen. Kortejärvi ja Kärkijärvi laskevat Tyvijärveen Kotokorvennevan ja Kärrinojan kautta. Ennen Kotokorvennevaa Kärrinojaan yhtyy pieni oja Koukkulammista, joka taas laskee Alisesta Lahnajärvestä ja Haukijärvestä. Pärehöylänoja laskee Haukijärveen pohjoisesta ja se on Löytyn, Iso-Löytyn, Ahvenlammin, Valkoisenlammin ja Housulammin laskuoja. Pärehöylänojaan yhtyy Pienen Haukijärven laskuoja. Metruusinoja on Iso-Lankon 700 metriä pitkä laskuoja, joka laskee Haukijärveen sen kaakkoisosaan. Siihen laskee pieni Vähä-Lankko suon läpi. Iso-Lankkoon laskee itäpuolelta metsäoja, jonka yläjuoksulla ovat Kalajärvi ja Keidaslammi.


title: Tyvijärvi (Pori)

text: Vuoden 1855−56 Kalmbergin kartastossa järven rantaviivassa oli pitempiä lahtia verrattuna nykyiseen rantaviivaan. Talollinen Kaarlo Valli Kullaalta haki vuonna 1911 lupaa järvenlaskuun ja sai sen vuonna 1925. Toinen tieto Tyvijärvestä on, että vuonna 1815 jätettiin hakemus kolmen järven järvenlaskusta. Järvet olivat Kotojärvi, Tyvijärvi ja Ylinen Lahnajärvi. Työnjaosta ja osuuksien jakamisista tehtiin sopimus vuonna 1850, jolloin ainakin Ylinen Lahnajärvi oli jo kuivatettu.


title: Kortejärvi (Pori)

text: Kortejärvi on Noormarkussa Porissa Satakunnassa sijaitseva järvi, joka kuuluu Kokemäenjoen vesistön Harjunpäänjoen valuma-alueen "Tyvijärven valuma-alueeseen".


title: Kortejärvi (Pori)

text: Järven pituus on 130 metriä ja leveys 50 metriä. Järven luusua sijaitsee järven etelärannalla, josta saa alkuunsa noin kilometrin oja Kärkijärven rannan läheisyyteen. Sen ranta on pääosin moreeni- ja kalliopohjaista metsämaastoa.


title: Kärkijärvi

text: Kärkijärvi on Noormarkussa Porissa Satakunnassa sijaitseva järvi, joka kuuluu Kokemäenjoen vesistön Harjunpäänjoen valuma-alueen "Tyvijärven valuma-alueeseen".


title: Kärkijärvi

text: Järven suurin pituus on 150 metriä ja sen luusua sijaitsee järven lounaisrannalla, josta saa alkuunsa 1,3 kilometriä pitkä "Kärkioja", joka yhtyy Tyvijärvelle virtaavalle "Kärrinojaan". Kärkijärven suolle laskee läheinen Kortejärvi metsäojan kautta. Sen ranta on pääosin avosuota pääosin moreeni- ja kalliopohjaisen metsämaaston keskellä. Järvlle pääsee "Harjakankaan" kylältä.


title: Koukkulammi (Pori)

text: Koukkulammi on Noormarkussa Porissa Satakunnassa sijaitseva järvi, joka kuuluu Kokemäenjoen vesistön Harjunpäänjoen valuma-alueen "Tyvijärven valuma-alueeseen".


title: Koukkulammi (Pori)

text: Järven pituus on 160 metriä ja leveys 50 metriä. Järven luusua sijaitsee järven etelärannalla, josta saa alkuunsa 2,0 kilometriä pitkä laskuoja Tyvijärveen laskevaan "Kärrinojaan". Sen ranta on pääosin moreeni- ja kalliopohjaista metsämaastoa. Järvi sijaitsee Kullaan "Kangasharjulta" lähtevän "yhdystien 2560" lähtevän "seututien 13028" varrella.


title: Alinen Lahnajärvi

text: Alinen Lahnajärvi on Noormarkussa Porissa Satakunnassa sijaitseva järvi, joka kuuluu Kokemäenjoen vesistön Harjunpäänjoen valuma-alueen "Tyvijärven valuma-alueeseen".


title: Alinen Lahnajärvi

text: Pyöreähkö järvi on halkaisijaltaan 120 metriä. Järven läpi virtaa "Kärrinojan" vedet ja luusua sijaitsee järven etelärannalla. Kärrinoja laskee Haukijärvestä Tyvijärveen. Sen ranta on pääosin metsäistä suota, mutta osa siitä on moreeni- ja kalliopohjaista metsämaastoa. Loma-asunnolle rantaan johtaa tie, jonne pääsee Kullaan "Harjakankaalta".


title: Haukijärvi (Pori)

text: Haukijärvi on Noormarkussa Porissa Satakunnassa sijaitseva järvi, joka kuuluu Kokemäenjoen vesistön Harjunpäänjoen valuma-alueen "Tyvijärven valuma-alueeseen".


title: Haukijärvi (Pori)

text: Järven pinta-ala on 44,8 hehtaaria ja sen pituus on 1,5 kilometriä ja leveys 0,7 kilometriä. Järven luusua sijaitsee järven lounaisrannalla, josta saa alkuunsa xx kilometriä pitkä "Kärrinoja", joka laskee Alisen Lahnajärven kautta Tyvijärveen. Tärkeimmät tulo-ojat ovat "Pärehöylänoja", joka tuo kuuden järven vedet, ja "Metruusinoja", joka tuo neljän järven vedet. Muut ojat lähtevät läheisiltä soilta.


title: Haukijärvi (Pori)

text: Järven rantaviiva on 7,5 kilometriä pitkä ja ranta on pääosin moreeni- ja kalliopohjaista metsämaastoa. Matruusinojan ympäristö on suota ja samoin on eteläinen "Viitalahti", joka on kasvanut umpeen. Järvessä on 10 saarta. Niitä ovat esimerkiksi "Mustikkasaari", "Kalliosaari", "Lahtiluoto" ja "Pikkuluoto".


title: Haukijärvi (Pori)

text: Järven itärannalla on eniten loma-asutusta ja maatiloja on pohjoispäässä järveä. Sekä etelä- että pohjoiskärkeen pääsee kulkemalla paikallisia maanteitä ja tieltä on näkymät järvelle.


title: Iso-Lankko

text: Iso-Lankko on Satakunnassa Noormarkussa Porissa ja Kullaalla Ulvilassa "Rudanmaalla" sijaitseva järvi, joka kuuluu Kokemäenjoen vesistön Harjunpäänjoen valuma-alueen "Tyvijärven valuma-alueeseen".


title: Iso-Lankko

text: Järven pinta-ala on 150 hehtaaria ja sen pituus on 2,7 kilometriä ja leveys 1,3 kilometriä. Järven luusua sijaitsee järven länsirannalla, josta saa alkuunsa 700 metriä pitkä "Metruusinoja", joka laskee Haukijärveen. Siihen laskee vain muutama metsäoja sekä idästä "Kalajoki", joka on Kalajärven ja Keidaslammin laskujoki.